گەورەترین هەڕەشە لەسەر ئایندەی هەرێم ، میلیشیای چەکدارە – Standard Kurd\nگەورەترین هەڕەشە لەسەر ئایندەی هەرێم ، میلیشیای چەکدارە\nلەلایەن ستاندار Posted on تشرینی دووه‌م 2, 2017 1120 جار بینراوە 0 سەرنج\nهەر هێزێک لە دەرەوەی سوپای نیشتیمانیدا بێت پێی دەگوترێ میلیشیای چەکدار . بەو پێیەی هێزەکانی ( یەکێتی و پارتی ) یش کە لە چوارچێوەی سوپای نیشتیمانیدا رێک نەخراون ، پێناسەی میلیشیای چەکدار دەیان گرێتەوە، مەبەستمان لە هێزەکانی ( یەکێتی و پارتی ) تەنیا پێشمەرگە نیە، بەڵکو دەزگاکانی ئاسایش و ( پاراستن و زانیاری )یشە ، کە ئەوانیش تا ئێستا بە کردەوە نەکراون بە دامەزراوەیەکی نیشتیمانی.\nلە دوای دامەزراندنی حکومەتی هەرێم لە (۱۹۹۲) دا ، پێویست بوو میلیشیای حیزبە کوردیەکان هەڵبوەشێنرێنەوە و لە چوارچێوەی دامەزراوەیەکی نیشتیمانیدا رێک بخرێن . بەڵام ( یەکێتی و پارتی ) لە بەرژەوەندیاندا نەبوو دەستبەرداری میلیشیای حیزبی ببن، چونکە بەبێ بوونی میلیشیای چەکدار نەیان دەتوانی پارێزگاری لە باڵا دەستی خۆیان بکەن لە کوردستاندا .\nبوونی میلیشیای چەکدار لە هەرێمدا ، زیانی زۆر گەورەی بە بەرژەوەندیەکانی هەرێم گەیاندووە، هەوڵ دەدەین لەم چەند خاڵانەی خوارەوەدا ئاماژە بە گرنگترینیان بدەین ؛\n۱_ زیانی زۆری بە ناوبانگی ئەزموونی حوکمڕانی کوردی گەیاندوە لە هەرێمدا . چونکە هێزی میلیشیا ئەوەندەی نوێنەرایەتی حیزبەکەی دەکات، نوێنەرایەتی وڵاتەکەی ناکات .\n۲_ بووەتە هۆی دروست بوونی شەڕی ناوخۆ، وە درێژە کێشانی دیاردەی میلیشیایی لە کوردستاندا ، بەردەوام هەڕەشەیەکی گەورەیە لەسەر سەرهەڵدانەوەی ئەم شەڕە ناوخۆییە .\n۳_ بووەتە هۆی سەپاندنی دۆخی دوو ئیدارەیی لە کوردستاندا ، یان ئەوەی پێی دەگوترێ دوو ناوچەیی دەستەڵاتی زۆنی ( زەرد و سەوز ) .\n٤_ راکێشانی دەستی دەرەکی لە لایەن ( یەکێتی و پارتی ) یەوە ، کاتێ میلیشیاکانیان شکستیان هێناوە لە بەرگریکردن لە ئاسایشی حیزب .\n٥_ سەپاندنی هەژموونی هەردووو حیزبی باڵا دەست بەسەر سەروەت و سامانی وڵاتدا ، وە تەشەنە سەندنی دۆخی گەندەڵی و دزینی داهاتی وڵات لە لایەن هەردوو هێزی دەستەڵات دارەوە .\n٦_ دەست خستنە پرۆسەی هەڵبژاردن ، وە ئەنجام دانی ساختە و پێشێلکاریەکی زۆر لە هەڵبژاردنەکاندا ، کە هێزە میلیشیاکان رۆڵێکی زۆر خراپیان هەبووە لەم بوارەدا .\n۷_ هێزی میلیشیا بووەتە رێگر لە بەردەم پرۆسەی دەستاو دەست کردنی دەستەڵات لە هەرێمدا . نمونە وەک مانەوەی سەرۆکی هەرێم لە پۆستەکەیدا ، هەرچەندە ماوە یاساییەکەشی بەسەر چووە .\n۸_ کەم کردنەوەی رۆڵی پەرلەمان لە لایەن هەردوو حیزبی باڵا دەستەوە ، تارادەی پەکخستنی خودی دامەزراوەکە ، کاتێ بووەتە هەڕەشە لەسەر دەستەڵاتیان . وەک پەکخستنی پەرلەمانی کوردستان لە لایەن پارتیەوە لە (۲٠۱٥) دا ، کاتێ هەوڵیدا دەستکاری یاسای سەرۆکایەتی هەرێم بکات .\nلە دۆخی هەڵوەشانەوەی میلیشیای حیزبی و دروست کردنی سوپایەکی نیشتیمانیدا ، هەرێم لە چەندین رووەوە قازانج دەکات ، بە پێویستی دەزانین ئاماژە بە گرنگترینیان بدەین ؛\n۱_ هەرێم رزگار دەبێ لە مەترسی سەرهەڵدانەوەی شەڕی ناوخۆ .\n۲_ رێگە خۆش دەکات لە بەردەم دروست بوونی ئیدارەیەکی بەهێز و یەکگرتوودا .\n۳_ تارادەیەکی زۆر رێگە دەگرێ لە راکێشانی دەستی دەرەکی بۆ ناو خاکی هەرێم لە لایەن حیزبە سیاسیەکانەوە .\n٤_ لە دۆخی نەبوونی میلیشیادا ، حیزبە باڵا دەستەکان ناتوانن بەو ئاسانیە دەست بەسەر سامان و داهاتی وڵاتدا بگرن ، وە بەشێوەیەکی بێ باکانە پەرە بە دیاردەی گەندەڵی و خراپەکاری بدەن .\n٥_ تارادەیەکی زۆر پێشێلکاریەکانی پرۆسەی هەڵبژاردن کەم دەبنەوە ، وە رەوایەتی و متمانە بۆ هەڵبژاردنەکان دەگەڕێتەوە .\n٦_ رێگریەکانی بەردەم پرۆسەی دەستاو دەست کردنی دەستەڵات ، زۆر کەمتر دەبنەوە .\n۷_ دامەزراوەکانی وڵات ، دەتوانن بە شێوەیەکی باشتر بە ئەرک و رۆڵی خۆیان هەڵبستن ، وە تارادەیەکی زۆر کاریگەری فشارەکانی دەستەڵات لەسەریان کەمتر دەبێتەوە .\n۸_ لە کاتی هەبوونی هەڕەشەیەکی دەرەکی لەسەر هەرێم ، سوپای نیشتیمانی زۆر باشتر دەتوانێ بەرگری لە ئاسایشی وڵات بکات ، بە بەراورد بە هێزی میلیشیا .\nلە دەرنجامدا بۆمان دەرکەوت ، کە میلیشیای چەکدار نەک هەر هەڕەشەیەکی زۆر گەورەیە لەسەر ئایندەی هەرێم ، بەڵکو نەمانیشی خزمەتێکی زۆر گەورە بە دۆخی سیاسی و ئابوری و دیموکراسی دەکات لە کوردستاندا . بۆیە پێویستە نەهێشتنی میلیشیای چەکدار ، ببێتە ئامانجێکی سەرەکی هەموو ئەو حیزب و لایانانەی کە دەیانەوێ ئەزموونی حکومڕانی هەرێمی کوردستان رزگار بکەن لەو شکست و قەیرانانەی کە تێی کەوتووە.\nبڵاوکراوەی پێشوولە ئێستادا دەستپێشخەری سیاسی لەلای چ حیزب و سەرکردەیەکە ؟\nبڵاوکراوەی نوێترسه‌رۆکێک؛ ده‌ست له کار هه‌ڵده‌گرێت


نرخی زیڕ له بازاڕه‌كانی دنیا له به‌رزبوونه‌وه‌دایه و به‌گوێره‌ی dailyfx ئێسته هه‌ر ئۆنسێك له زێڕ به هه‌زار و ١٩٠ دۆلار ده‌فرۆشرێت.\nنرخی زێڕ له ماوه‌ی ٢٠ رۆژی رابردوودا له هه‌زار و ١٢٧ دۆلاره‌وه هه‌ڵكشاوه به‌ره‌و هه‌زار و ١١٩٠ دۆلار و به‌وپێیه‌ش له‌و ماوه‌یه‌دا نرخه‌كه‌ی ٥٣ دۆلار به‌رز بووه‌ته‌وه.\nله سه‌ره‌تای ساڵی نوێی زاینییه‌وه نرخی زێڕ نزیكه‌ی ٤٠ دۆلار به‌رز بووه‌ته‌وه. یه‌كێك له هۆكاره‌كانی به‌رزبوونه‌وه‌ی نرخی زیڕ بۆ دابه‌زینی به‌های دۆلار له به‌رامبه‌ر دراوه‌كانی تر ده‌گه‌ڕێته‌وه. پێشتر نرخی دۆلار له به‌رامبه‌ر دراوه‌كانی تری دنیا به‌رێژه‌یه‌كی به‌رچاو به‌رز بووبووه‌وه و گه‌یشتبووه به‌رزترین ئاستی له ماوه‌ی ١٤ ساڵی رابردوودا.\n١٠ رۆژ پێش كۆتاهاتنی ساڵی ٢٠١٦، زێڕ نزمترین ئاستی له ماوه‌ی ١٠ مانگ و نیودا تۆمار كرد. دابه‌زینه‌كه له سه‌ره‌تای مانگی تشرینی دووه‌مه‌وه ده‌ستی پێ كرد و هه‌موو هه‌فته‌یه‌ك بڕێك له نرخه‌كه‌ی دابه‌زی. رێك له‌و كاته‌وه، نرخی زێڕ له هه‌زار و ٣٣٦ دۆلار بۆ هه‌ر ئۆنسێك دابه‌زی بۆ هه‌زار و ١٥٠ دۆلار، واته له ماوه‌ی پێنج هه‌فته‌ی له دوای یه‌ك، ٨٦ دۆلار له نرخی زێڕ دابه‌زی.\nهه‌فته‌یه‌ك پێش كۆتاهاتنی ساڵی ٢٠١٦، نرخی زێڕ رووی له هه‌ڵكشان كرد و تا ئێسته به‌رده‌وامه. سه‌ره‌تای ساڵی ٢٠١٦ نرخی هه‌ر ئۆنسێك زیڕ تا نزیكه‌ی هه‌زار و ٤٠ دۆلار دابه‌زی، به‌ڵام دواتر رووی له به‌رزبوونه‌وه كرد و له مانگی ته‌مووزدا گه‌یشته به‌رزترین ئاست. هه‌ر ئۆنسێكی زێڕ بریتییه له ٣١.١ گرام و هه‌ر مسقاڵێك زێڕیش ٤.٦٠٨ گرامه.\nبه‌رزترین نرخی زێڕ له‌و كاته‌وه زێڕ چووه‌ته نێو بۆڕسه‌ی جیهانی، بۆ شه‌شی ئه‌یلوولی ساڵی ٢٠١١ ده‌گه‌ڕێته‌وه كه نرخی هه‌ر ئۆنسێكی زێڕ بۆ هه‌زار و ٩٢٠ دۆلار به‌رز بووه‌وه. نزمترین نرخی زێڕ بۆ ٢٥ی ئابی ساڵی ١٩٩٩ ده‌گه‌ڕێته‌وه كه هه‌ر ئۆنسێكی زێڕ به ٢٥٢ دۆلار ده‌فرۆشرا.


بزووتنەوەی كورد و دۆخی نوێی ڕە‌وشی سیاسیی ئێران\nزەحمەتە دۆخی خەراپی ئابووری لە ئێران و یان خود لە هەر وڵاتێكی دیكە، هەر خۆی ڕاستەوخۆ شۆڕشێك بەرپا بكات و دەسەڵاتێكی سیاسی گەندەڵ، سەرەڕۆ، ناكارامە و نادادپەروەر، برووخێنێ و شتێكی تازە، بە بێ هیچ پێشینەیەك لە مێشك و عەقڵی نوخبەی ئەو كۆمەڵگایە (تەنانەت ئەگەر وەهمیش بێت) و لە ڕێگای تەشەنە سەندنی بۆ ناو جەماوەر، لە سەر وێرانەكانی دامودەزگای پێشوو بونیاد بنێ. بەڵام ناڕەزایەتی و توڕەیی پنگ خواردوو بەستێنێكە كە بە بێ بوونی، هیچ شۆڕشێك سەرهەڵنادا و هیچ بزووتنەوەیەكیش وەڕێ ناكەوێ.\nبۆیەش هیچ زێدەخوازێك لە چاوەروانییەكان و هیچ گەشبینێیەكی بێبنەما لە دۆخی ئێستای ئێران ڕێگە پێدراو نیە و پێویستە لەو بارەوە لێك تێگەیشتنێكی باش هەبێ. بەڵام بە هەموو ئەوانەشەوە، ناتوانین نكۆڵی لەوە بكەین دۆخی سیاسی و كۆمەڵایەتی لە ئێران ئاڵ و گۆڕێكی تەواوی بە سەرداهاتووە. ئەو ئاڵ و گۆڕە لە خۆپێشاندانەكانی ماڵ خوراوەكانی دامەزراوە ماڵییەكان و بانكەكانەوە دەستی پێكرد. دەیان و سەدان كەس، كووتوپڕ هەموو پاشەكەوت و بەرهەمی ساڵانێكی دوورودرێژی زەحمەت و كاری ژیانیان لە دەستچوو و تا لایانكردەوە دیتیان لە سەر ساجی عەلی دانیشتوون. كرێكارانی نەیشەكەری حەوت تەپە، دوای دەربڕینی ناڕەزایەتیی زۆر لە ساڵانی ڕابردوو و سەركوت و زیندان و لێدان لە لایەن حكوومەتەوە بۆ ماوەیەكی كاتی بێدەنگ كران و ئێستا دەبینین سەرلەنوێ هەستاونەوە و لە خۆپێشاندانێكی بێوێنەدا دەنگی ناڕەزایەتی خۆیان بەرز كردەوتەوە. تەنانەت خەڵكی خوزستانیش سەرەڕای دو‌خی سەختی ئەمنییەتی ڕژانە سەر شەقام و دژی سەرەڕۆیی و بە تاڵانبردنی سامانی وڵاتەكەیان ناڕەزایەتیان دەربڕی.\nگردبوونەوە و ناڕەزایەتی دەربڕینی بە ڕواڵەت خۆڕسكی خەڵك لێرە و لەوێ بەردەوامه، هەر لە جێگایەك تەواو بوو لە شوێنێكی دیكە دەست پێدەكاتەوە، ئاخرین خوپێشاندانەكانی خۆراسان لە مەشهەد و شارەكانی دیكەی ئەم ئوستانە جگە لە تایبەتمەندیی درووشمەكانی هەڵكشانێكی بەرچاویشی لە جەماوەر‌ی بەشدار بە خۆیەوە بینی. لە كاتی نووسینی ئەم وتارە جەماوەر لە كرمانشانیش هاتوونە سەر شەقام و درووشمی سیاسیان بەرزكردۆتەوە.\nكوردستان پێگەیەكی بەرجەستەی هەیە لە پێشاهەنگی ئەم ڕەوتە، لە ڕاستیدا ناڕەزایەتیه جەماوەرییەكان لە كوردستانەوە دەستی پێكرد. ئێمە ٢ی پووشپەڕمان هەیە، سەرەڕای ناسنامەی كۆمەڵەیی بوونی شەهیدەكان و دیلەكە بەڵام سۆز و پشتیوانێەكی ئاشكرا لەو ڕووداوە دڵتەزێنه لە ناو جەماوەری شاری سنە و هەموو كوردستان بیندرا و ئێستاش لە ناڕەزایەتی بەرامبەر بە ئەگەری لە سێدارەدانی پێشمەرگە دیلەكە، ڕامین حوسەین پەناهی هەر بەردەوامە. لە ڕاستیدا زێدەرۆیی نیە ئەگەر بڵێین ٢ی پۆوشپەڕ بەستەڵەكی بێدەنگی و سەرماو سەخڵەتی ترس و تۆقاندنی شكاند. هەر دوا بە دوای ئەوە خۆپێشاندانی گەورەی خەڵكی بانەمان هەیە بەرامبەر كوشتنی دوو كۆڵبەری دەڤەرەكه و دەربڕینی ناڕەزایەتی بەرامبەر سیاسەتی حكوومەت لە هەمبەر كاسبی و تەجارەتی سەرسنوورەكانی كوردستان وەك تەنیا دەرفەتی كار و سەرچاوەی بژیوی خەڵكی هەژاری كوردستان. كارنەڤاڵە شكۆمەندەكەی ڕەنگەكان بۆ پشتیوانی لە گشتپرسیی كوردستانی باشوور و سەرئەنجام لە لووتكەی ئەم زنجیرە جوڵە جەماوەریانە، دەتوانین ئاماژە بكەین بە هاوپشتیی بێ وێنەی خەڵك لە بە هاناچوونی زیانلێكەوتووانی بۆمەلەرزەكەی كرمانشان و هەڵبجە. واتە وەڕێكەوتنی بزووتنەوەیەكی گەورەی جەماوەری كە تێكەڵاوێك بوو لە هاوپشتی لەلایەك لەگەڵ خەڵكی قوربانیی ئەو كارەساتە و لە لایەكی دیكە نافەرمانی مەدەنی و لە قاودانی ناكارامەیی حكوومەت لە كاتی قەیرانی لەم چەشنه و بە دەست گرتنی كارەكە لە لایەن خۆیانەوە. كاریگەریی ئەم جوڵەیە بۆ دەرەوەی سنوورەكانی كوردستانیش ڕۆیی و خەڵكی زۆر و بە تایبەت كەسایەتییە ناودارەكانی بواری وەرزشی، كۆمەڵایەتی و ئاكادێمیی هێنایە دەنگ و كوردستانیان وەك ئۆلگوویەك لە هاوپشتی ناوزەد كرد.\nئاڵ و گۆڕ لە دۆخی سیاسی تەنیا بە خۆپێشاندانەكان سنووردار نابێ. لە لایەك خەڵكی سەر شەقام لە دەربڕینی رەخنە و گازەندەكانیان لە حكوومەت، نەترستر و بوێرتر بوون و لە لایەكی دیكە كێشەی باڵەكانی ناو دەسەڵات زمانێكی زبرتر و ڕاشكاوانەتری گرتۆتە خۆی.\nڕووداوەكانی ئەم دوایانە بە تایبەت دوای پێشكەشكردنی بوودجەی پێشنیاری دەوڵەت بۆ ساڵی داهاتوو، ئاماژەیەكی گرینگ و شوێندانەری لە سەر هاوكێشە سیاسییەكاندا لە گۆڕەپانی سیاسی ئێران تێدا بەدی دەكرێ، واتە زمانی ڕەخنە و گازەندە و بێ هیوایی بەرامبەر ڕووحانی زۆرتر و زۆرتر بووە، بەڵام ئەم بێ هیواییە تەنیا بە شەخسی ڕووحانیەوە ناوەستێ و لاوازبوونی پێگەی ڕێفۆرمخوازی دەوڵەتی و درووشمە بریقەدارەكانی ئەوانی بە ئاشكرا پێوەدیارە. دەوڵەتی ڕووحانی بە شێوەیەكی ناڕاستەوخۆ هەوڵ دەدا كە باڵی نەیاری ڕووحانی لە ناو دەسەڵات، بە هاندەری خۆپێشاندانەكانی ئەم دوایانە تۆمەتبار بكات. ئاشكرایە كە ئەمە جگە لە پاساو هێنانەوە بۆ سەرچاوەكانی ناڕەزایەتی خەڵك چیتر نیە. تەنانەت ئەگەر باڵەكانی ناو دەسەڵات هەوڵ بدەن ئەو شەپۆلە به قازانجی خۆیان بقۆزنەوە، لە ناوەرۆكی ڕاستەقینەی ناڕەزایەتییەكان و بەرحەق بوونی خەڵك و پێویستیی پشتیوانی لێیان هیچ كەم ناكاتەوە. درووشمەكانی خۆپێشاندانەكان بە ئاشكرا جگە لە داخوازییە ئابوورییەكان و ناڕەزایەتی بە گەندەڵی و هتد، گشتییەتی نیزامی سیاسیش دەگرێتەوە كاتێك درووشمی مەرگ و نەمان بۆ دیكتاتۆرییەت دەدرێ. ڕاستی ئیمرۆی كۆمەڵگای ئێران ئەوەیە كە گرانی، بێكاری، برسیەتی و هەژاری تەنگی بە خەڵكی بێدەرەتان هەڵچنیوە. هاوتەریب لەگەڵ ئەوه، بەڵێنیە پێشێلكراوە یەك لە دوای یەكەكانی رووحانی، سات و سەودای ژێر بە ژێری لە گەڵ سپای پاسداران و پاساو هێنانە بێماناكانی لە سەر بوودجە، خەڵكی بە تەواوی توڕە كردوە. رووحانی بە دروست نازناوی درۆزنی لە لای جەماوەر بۆ خۆی دەستەبەر كردوە. هەستێكی تاڵ لە ناو خەڵكدا هەیە كە فریودراون و خەیانەتیان پێكراوە. كەمپەینی من پەشیمانم دەرخستنی ئەو هەستەیه واتە پەشیمانی لە دەنگدان بە رووحانی و متمانە كردن بە ڕێفۆرمخوازان. رێفۆرمخوازانێك كه  هەموو هێلكەكانیان لە سەوەتەی ڕووحانی دانابوو، هەوەڵین قوربانیانی ئەو دۆخەن.\nهەر وەك پێشتر لەو وتارەدا ئاماژەمان پێدا كوردستان و جەماوەری كورد رۆڵێكی بەرجەستەیان لە شكاندنی بەستەڵەكی بێدەنگی گێرا و بۆ خۆپێشاندانەكانی ئەم دوایانە دەورێكی رچەشكێنیان گێڕاوە. بزووتنەوەی كورد لە كوردستانی رۆژهەڵات بێ گومان دەبێ لە پلەی یەكەم پشت بە هێزی خۆی ببەستێ و هەر رێكەوتنێكیش لە داهاتوودا لە گەڵ هەر هێزێكی سیاسی ئێرانی دەبێ لە سەر بنەمای بەرژەوەندی بزووتنەوەی كورد و دانپێدانان بە لانیكەمی خواستە ڕەواكانی لە لایەن لایەنی بەرامبەر بێت. بەڵام بزووتنەوەی كورد هەر ئەو جۆرە لە هەموو مەجاڵێكدا باسمان كردوە و لە سەری رۆیشتووین بەر لە هەر چین و توێژێك لە ئێران لە گۆڕینی رژیمی سیاسی و یان خود هەر هەنگاوێك بەرەو ئازادی و دێمۆكراسی قازانج دەكا. بزووتنەوەی كوردستان بە دڵگەورەیی و بە هەست بە بەرپرسیارەتی مێژوویی و لە سەر بنەمایی وشیاری و ئاگایی بە بەرژەوەندییەكانی خۆی پێشوازی دەكا لەم بزووتنەوەیە.\nجەماوەری خۆپێشاندانەكان تەنیا لە توێژە مام ناوەندییەكانی كۆمەڵگا نین، بەڵكوو بزووتنەوەی خەڵكی برسی و هەژارهیشه، بزووتنەوەی بێكاران و بێ دەرەتانەكانیشه و هەر بۆیەش بە پێچەوانەی بزووتنەوەی پێشوو ناوەند گەرا نیە و لە پلەی یەكەم لە شار و شارستانەكان دەستی پێكردوە.\nئەگەر لە ڕووی دروشمەكانەوە هەڵسەنگاندن بكەین، ڕاستە كێشەی گەورە ئابووری و سفرەی خاڵی خیزانەكانە، بەڵام لە هەمان كاتدا ئەم بزووتنەوەیه سیاسیشە. چوونكە خەڵكی ئێران زۆر بە باشی دەزانن كە دەسەڵاتی دیكتاتۆر، سەرەڕۆ و سەركووتكەر، هۆكاری سەرەكی ئەو بارودۆخەیه  كە كۆمەلگای بردۆتە لێواری هەڵدێر و بەرشكست بوون. خەڵكی ئێران زۆر بە باشی لەوە گەیشتوون كە مافیای دەسەڵات لە ئێران تاڵانكەرە و وەك لەشكری بێگانە و داگیركەر كە دەزانێ رۆژێك دەبێ ئەو وڵاتە جێهێڵێ خەریكی تالان و بڕۆیه!!!!! نە ئیدارەی وڵات. خەڵكی ئێران توڕەیە لەوە كە دەسەڵاتداران بەر لەوەی خۆیان بەرامبەر بە ژیان و گوزەرانی خەڵك بەرپرسیار بزانن لە فیكری قایمكردنی جێ پێی خۆیان لە ناوچەكەدان و بە سەدان میلیۆن دوڵار لە پێناو ئەوەدا خەرج دەكەن.\nبە هەموو ئەوانەی كە باسمان كرد بزووتنەوە نارەزایەتییەكان بە هەموو جۆرێك شیاوی پشتیوانین، كاری گەورە ئەوەیە كە مەودای قۆزتنەوەی لە لایەن هەلپەرستانەوە نەدرێ و ئەم جارە ئێران بە ڕاستی هەنگاو بنێتە ڕێڕەوی ڕێگای دێمۆكراسی و بونیادنانی دەسەڵاتێكی دادپەروەر و یاسامەند كە هێزی خۆی لە ئێرادەی ئازادی شارۆمەندان وەردەگرێ و نە هیچ شتێكی دیكە. ئێمەی كورد هاوشانی باقی نەتەوە بندەستەكانی دیكەی ئێران دەبێ هەوڵ بدەین خەڵكێكی زۆرتر لەو كۆمەڵگایە بەو قەناعەتە بگەیەنین كە بە بێ رزگاری نەتەوە بندەستەكانی ئێران لە چەوسانەوە و هەڵاواردن و پێشێلكردنی مافەكانیان دموكراسی لە ئێران بە تەواوی دانامەزرێ و سەقامگیەر نابێ.\nئه‌م بابه‌ته 2200 جار خوێنراوه‌ته‌وه\nستاتووسی سكرتێری گشتیی كۆمه‌ڵه‌ی شۆڕشگێڕ ده‌رباره هێرشه‌كان بۆ سه‌ر كوردستانی ڕۆژئاوا\nبۆچی پشتیوانی کردن لە «شواری مودیرییەتی گوزار»، بەسوودە؟\n٢٨ی گەلاوێژ "بەرگری ڕەوا"ی خەڵکی کوردستان لە یاسای نێونەتەوەییدا\nستاتووسی سكرتێری گشتیی كۆمه‌ڵه‌ی شۆڕشگێڕ ده‌رباره هێرشه‌كان بۆ سه‌ر كوردستانی ڕۆژئاوا\nوتەکانی هاوڕێ «ناهید بەهمەنی» بەرپرسی کەیسی هەڵاواردنی نەتەوەیی لە ئێران، لە ئەنجوومەنی بەڕێوەبەرایەتی کاتی بۆ پاش تێپەڕین لە کۆماری ئیسلامی ئێران\nساڵی نوێی خوێندن و تێڕامانێک \nخەرمانانی سوور بووەتە پێناسەی شارو نەتەوەیەک. \nهاوڕێ عەبدوڵڵا موهتەدی؛ با دۆست و دوژمن بزانێ، "هەموو کۆرپەیەکی بەر مەمکانی ئەمڕۆی کوردەواری پێشمەرگەیەکی سبەی ڕۆژی کوردستانە"، درەنگ یا زوو ئەوانن (داگیرکەرانی کوردستان) کە دەبێ لەحاست پرسی ڕەوای کورد سەر دانەوێنن.


پوتین و ئەردۆغان لە بارەی موسڵەوە گفتوگۆیان کرد – كوردى پۆست\nنوچه نێت\tپوتین و ئەردۆغان لە بارەی موسڵەوە گفتوگۆیان کرد\t19/10/2016 kurdipostgroupLeave a comment\tnuche.net\nسەرۆککۆمارەکانی تورکیا وروسیا شەوی رابردوو سەبارەت بە چەند تەوەریکی جیاواز،لەوانە قەیرانی سوریا و ئۆپەراسیۆنی کۆنتڕۆڵکردنەوەی شاری موسل بە رێگای تەلەفونەوە گفتوگۆیان کرد.\nلە درێژەی پەیوەندیە دیپلۆماسیەکانی بەرپرسانی باڵای روسیا و تورکیا، شەوی سێشەممە ڤێلادیمیر پوتین، سەرۆککۆماری روسیا و رەجەب تەیب ئەردۆغان، سەرۆککۆماری تورکیا لە رێگای تەلەفۆنەوە، گفتوگۆیان کرد و لە بارەی چەند پرسێکی ناوچەیی ئاڵۆگۆڕی بیروڕایان کرد.\nبە پێی راگەیەندراوێکی کرملین، بێجگە لە پرسە پەیوەندیدارەکانی دوو لایەن، پرسە ناوچەییەکان، لەوانە رەوشی سوریا و عێراق، دوو تەوەری سه‌رەکی ئەم گفتۆگۆیەی نێوان پوتین و ئەردۆغان بووە.\nلە بەشێک لە راگەیێندراوەکەی کۆشکی کرملیندا هاتووە:لایەنی روسی جەختی لە گرنگی جیاکردنەوەی گروپەکانی ئۆپۆزسیۆنی میانەڕەو لە چەکدارەکانی بەرەی نوسرە و گروپە تیرۆرستیەکانی دیکە کردۆتەوە.\nتورکیا هەفتەی رابردوو، لە دوای دانیشتنی لۆزان رایگەیاند، کە دەبێ ئەم گروپانە لێک جیا بکرێنەوە.\nبە پێی راگەیێندراوەکەی کرملین، باس و بابەتەکانی پەیوەست بە ئۆپەراسیۆنی گرتنەوەی شاری موسڵ، تەوەرێکی سەرەکی ئەم گفتۆگۆیەی نێوان پوتین و ئەردۆغان بووە.\nدرێژه‌ی بابه‌ت http://www.nuche.net/?p=82152\nپوتین و ئەردۆغان لە بارەی موسڵەوە گفتوگۆیان کرد\tPost navigation\nPrevious Postئۆپه‌راسیۆنی موسڵ؛پێشڕه‌وییه‌كانی سوپای عیراق به‌رده‌وامهNext Postهێزه‌کانی پێشمه‌رگه و حه‌شدی شه‌عبی ناچنه مووسڵ وه‌ڵامدانه‌وه Cancel reply\tEnter your comment here...


کەیسی دەرهێنان و لابردنی پەکەکە وەک ڕێکخراوێکی تیرۆریستیی بیانیی\nالبحث... دەستپێك هەواڵ كوردستانی جیهانی وتار مافی چارەنوس دیمانە و راپۆرت مێژوو كتێبخانە هەمەرەنگ ئێمە پەیوەندی نوسەران عه‌بدوڵڵا عاڵايی مسعود عبدالخالق ئامانج هەرتەلی ئـــاری عه‌بدوڵڵا بەهرۆز جەعفەر بەختیار شارەزورى فەرمان ڕەشاد هاورێ توانا مێرگه‌سه‌ری محمد هەریری نەوزادى موهەندیس سه‌لام نـاوخۆش یونس سیڤەر کەیسی دەرهێنان و لابردنی پەکەکە وەک ڕێکخراوێکی تیرۆریستیی بیانیی\nالزيارات: 6494\tنوسینی دەیڤد فیلیپس و کێلی بێرکڵوەرگێڕانی لە ئینگلیزییەوە: ئەحمەد ساڵەح جافماستەر لە پەیوەندیی نێودەوڵەتیی و ئاسایشی جیهانیی\nلادانی پارتی کرێکارانی کوردستان (پەکەکە) وەک ڕیکخراوێکی تیرۆریستی بیانی لە ستەیت دیپارتمێنتی(وەزارەتی دەوڵەت) ئەمریکا دۆخێکی وادەخولقێنێت، دەتوانێت ببێتەهۆی گیانبەبەرداکردنی ئاسایشێکی سەقامگیر لەنێوان وویلایەتە یەکگرتوەکانی ئەمریکا و پارتی کرێکارانی کوردستان بۆ بەرەنگاربونەوەو هاوکاریکردنی یەکتر لەجەنگ لەدژی دەوڵەتی بەناو ئیسلامی (داعش) لەئێراق و سوریا. لەبەرامبەر لادانی ناوی پەکەکە وەک تیرۆریست، دەکرێت داوا لە پەکەکە بکرێت تێکشاندن، وێرانکردن، لەناوبردنی گروپی تیرۆریستی داعش بکاتە ئەولەوییەتی کارەکانی و بەشێوەیەکی فەرمی دەست لەکاری توندوتیژی هەڵگرێت و بەردەوامی بدا بە کامپەینی سیاسی بۆ بەدیهینانی ئامانجە ڕامیارییەکانی. زیادلەوەش لادانی ناوی پەکەکە ڕێگە خۆشکەردەبێت بۆ ڕاپەڕاندنی گفتوگۆو، وتوو ووێژ لەنێوان حکومەتی تورکیا و پەکەکە، ئەمەش دەبێتەهۆی خۆڕێکخستن و زیادبونی سیکیوریتی (ئاسایش) لە تورکیا و لەهەمانکاتدا دەبێتەهۆی دەسەبەرکردن و پەرەسەندنی زیاتری مافەکانی کورد لەڕووی سیاسی و کەلتورییەوە. پێشکەوتنەکانی پەکەکە پەکەکە لەساڵی 1974 دامەزرا لەژێر ڕۆشنایی ئایدۆلۆجی مارکس-لینین، عەبدوڵا ئۆچالان شۆڕشی چەکداری لەساڵی 1984 دەستپێکرد، بۆ بنیادنانی کوردستانی گەورە لەو تێریتۆریانەی کە کوردی تێدا دابەشبوە ئەوانیش( تورکیا، ئێراق، ئێران و سوریا)ن. ساڵی 1997 پەکەکە وەک گروپێکی تیرۆریستی بیانی دەستنیشانکرا بەهۆی بەکارهێنانی توندوتیژی دژی سەربازی تورکی و ئەوکوردانەی بەشێوەیەکی فەرمی وەک گروپ هاوکاربون لە گەڵ دوژمن یان بەشێک بون لە سترەکچەی سیکورتی تورکیا (وەك پێکهاتەیەک لەڕێکخستنی ئاسیشی تورکیا). لەکاتێدا تورکیا وای چاوەڕواندەکرد دەتوانن بەکامپەینی سەربازی تەواوی هاوکارییەکانی پەکەکە بوەستێنن و قەڵاچۆیانبکەن، بەڵام پەکەکە لەترۆپکی شۆڕشی چەکداری خۆیدا لە ساڵانی نەوەدەکان هەستا بەڕفاندن و تەقینەوەو کاری خۆکوژی دژی حکومەتی تورکیا، ئەنجامی ئەم بەریەککەوتن و بەیەکدادانە تائەمرۆ بوەتەهۆی کوشتنی زیاد لە چل هەزار مرۆڤ لەنێوان پەکەکە و دەوڵەتی تورکیا. لە ساڵی 1999، پاش دەسگیرکردنی عەبدوڵا ئۆچالان بڕیاری دا واز لە سەربەخۆیی کوردستانی گەورە بهێنێ، بەرامبەر مافی کوردو سیستەمی خۆبەڕێوەبەری و دیموکراسی لە تورکیا، پەکەکە ئاگربەستی تاک لایەنانەی ڕاگەیاند لەساڵی 1999 کەبەردەوامی هەبوو تا ساڵی 2004.\nلە مانگی جوڵای 2007 پارتی داد و گەشەپێدان (ئاکەپە) خۆی وەك تاکە حیزب و خاوەن هێز چەسپاند، لەدوای ئەوە لەساڵی 2009 لەژێر دەسەڵاتی ڕەجەب تەیب ئەردۆگان وەک سەرۆک وەزیران، حکومەتی تورکیا هەنگاوی دەستپێشکەری دیموکراتیکی ڕاگەیاند، وایان گەیاند پرۆسەی دەسپێشکەری دیموکراتیک دە ببێتەهۆی پێشخستنی مافی هەموو هاووڵاتیانی تورکیا بە کوردیشەوە. سەرەتای گفتوگۆکان لەنێوان دەزگای زانیاری تورکیا (میت) و نوێنەری پارتی کرێکارانی کوردستان لە ئۆسلۆ، پایتەختی ووڵاتی نەرویج دەستیپێکرد لەنێوان ساڵانی 2009-2011، بەرهەمی ئەم گفوگوانە، سەرەنجام بوەهۆی ڕاگەیاندنی ئاگربەست لەلایەن عەبدوڵا ئۆچالان، ئەم گفتوگۆو ئاگربەستە بەردەوامبوو لە 2013 تاکو جوڵای 2015.\nلەهەڵبژرادنەکانی مانگی جونی 2015 ئاکەپە توانی تەنیا ڕێژەی 40.9ی کۆی دەنگەکانی تورکیا بەدەستبهێنێت، ئەمەش ئەنجامێکی زۆر چاوەڕوان نەکراوبو بۆ دەسەڵاتدارانی ئاکەپەو کاریگەری نێگەتیڤی هەبوو بۆ بەدیهێنانی خەون و هەوڵی ئەردۆگان بەمەبەستی دامەزراندنی سیستەمی سەرۆکایەتی و لێدانی سیڤیڵ سەسایەتی (ڕێکخراوەکانی کۆمەڵگای مەدەنی). بەپێچەوانەوە گەورەترین براوەی هەڵبژاردنەکان پارتی کوردان بوو-پارتی دیموکراتی گەلان (هەدەپە) کەتوانی 13.1 کۆی دەنگەکانی تورکیا بهینێت، واتا بوبە خاوەنی هەشتا کورسی پەرلەمانی لەپەرلەمانی تورکیا. هەریەک مانگ دواتر لە 20ی جوڵایی لەشاری سوروج خۆکوژێک بوەهۆی کوشتنی 33 گەنج و بریندارکردنی سەدان گەنجی کورد کە گەنجانی کوردی خەباتگێڕو چالاکوانی کۆمەڵگای مەدەنی کردە ئامانج، لەکاتی خۆئامادەکردندا بۆ پلاندانان و بەهاناوەچوونی شاری کۆبانی. زۆربەی کوردان بڕوایان وایە دەزگای میت دەستی لەپشت ئەم خۆکوژێیەوە هەبو یان بەلای کەمەوە دەزگای میت کارئاسانی بۆیان کردوەو چاویان لەڕاستی کارەساتەکەو نوقاندوە. لەتۆڵەی بکوژانی سوروج، گەنجانی ڕادیکاڵی شۆڕشگێڕ دوو پۆلیسی هێزەکانی تورکیایان کوشت. لەوەڵامدا ڕەفتاری تورکیا لەڕادەبەدەر توندوتیژ بوو، بەسەدان گەنجی خستەبەندینخانەو دەستی بەبۆردومانی کوردەکان کرد لەڕێگەی فرۆکەجەنگیەکانیەوە. تورکیا لە22 هەمان مانگ ڕێگەیدا بەبەکارهێنانی فرۆکەخانەی ئێنجەرلیک لەلایەن وویلایەتە یەکگرتوەکانی ئەمریکا لەباشوری ڕۆژهەڵاتی ووڵاتەکەی، تورکیا ئەم هەلەی قۆستەوە وەک کۆمەککردنی بۆ لێدانی پارتی کرێکارانی کورتدستان لەکوردستانی ئێراق و باشوری ڕۆژهەڵاتی تورکیا. لەمانگی ئۆگەستی 2015ەوە دەوڵەتی تورکیا دەستی کرد بەکوشتنی سەدان خەڵکی سڤیل و بەسەدان هەزار خەڵک ئاوارەو دەربەدەربوون لەماڵەکانیان.. سەرۆکی تورکیا ئۆردۆگان دووپاتیکردەوە کە'' ئەوجەنگە بەردەوام دەبێت تاکوو پاکتاوکردنی پەکەکە، بەمانایەکیتر بەردەوامی بەو جەنگەدەدەن دژی چەکدارانی پەکەکە تاکو یەک چەکداریان مابێت'' بەردەوامیدان بەم جەنگە هیچ بواری بۆ هێنانەکایەی پرۆسەی ئاشتی نەهێشتوەتەوە لەنزیک مەودادا. ئەردۆگان ئەم جەنگەی گواستۆتەوە بۆ گۆڕەپانی سیسایش دژ بەکورد. ئاکەپە پەلەیکرد بۆئەوەی هەڵبژاردنێکی لەپڕ بهێنێتەکایەوە لەمانگی نۆڤەمبەری 2015 بەمل نەدان بۆ حکومەتێکی یەکگرتووی نیشتیمانی. کامپەین و پلاتفۆرمی ئەردۆگان وابوو گوایە کۆتای بەتیرۆریزم دەهێنێ و دەتوانێت ئارامی و ئاسیش بۆتورکیا بگەڕێنێتەوە، سەرەنجام ئاکەپە دەنگی 49.5ی تورەکیای بەدەستهێنا، بەزۆرینەی دەنگ ئاکەپە هێزی ئەردۆگانی چەسپاند بەدامەزراندنی سەرۆکۆمارێتی ئیمپراتۆری.\nبەسەرداسەرکەوتن و تێکشکاندنی داعش پرایۆرەتییە لەئەرک و کارە هەرەگرنگەکانی بەڕێوەبەرایەتی ئۆباما، بۆئەم ئامانجە پشتگیری هێزە کوردییەکانکراوە هەم لەڕێگەی دابیکردنی چەک و تەقەمەنی هەم لەڕێگەی هێزی ئاسمانی، بەهێز( پەکەکە)ەشەوە بۆ پاراستن و بەرگریکردنی کۆبانی. بەڕێوەبەرایەتی ئۆباما لەنزیکەوە کاردەکات لەگەڵ پارتی یەکێتی دیموکرات (پەیەدە) کەپارتیێکی کوردیە نوێنەرایەتی کوردانی سوریا دەکات، لەکاتێکدا ئەردۆگان پەیەدە بە لقێک لە پەکەکە دەزانێت و دژی کاری پێکەوەییە لەگەڵ وویلایەتە یەکگرتوەکانی ئەمریکا.\nکوردەکان ئەوەیان سەلماندووە کەباشترین هاوپەیمانی ئەمریکا لەجەنگی دژی داعش لەسوریا و ئێراق ئەوانن. سەرەڕای ئەوەی پەیەدە لە کۆنفرانسی ئاشتی ژنێڤ بەشداری پێنەکرا، بەڵام نوێنەری تایبەتی سەرۆکی وویلایەتە یەکگرتوەکانی ئەمریکا چاوی بەنوێنەرانی پەیەدە کەوت لەمانگی فەبریوەری لە سوریا. ئەمریکا و پەیەدە لەسەر تاکتیکی شەڕەکەو، یەکخستن و ڕێکخستنی ستراتیچی سیاسی و ئایندەی دیسێنترەڵایزیدی دیموکراسی بۆ دوای ئەسەد لە سوریا گەشەپێدا. حکومەتی ئەمریکا مامەڵەکردنی لەگەڵ پەیەدە جیاوازەو بەهێزێکی جیاشی دەزانێت لەپەکەکە لەبارەی یاساوە، سەرەڕای کارو لینکی (پەیوەندی) مێژووییان.\nهەندێك کاری لە پێشینەو بەڵگەی باش هەیە دەکرێت لەنێوان تورکیا و پەکەکەدا بەکاربهێنرێت بۆ گەشەسەندنی نێوانیان. پەکەکە لەڕابردوو ئامادەیی ڕێکەوتن و ئاگربەست بو لەساڵانی 1999 و 2013، لەهەمانکاتدا حکومەتی تورکیا وویستی خۆی پیشانداوە بۆ ڕێکەوتن و دایەلۆگی سیاسی لەگەڵ نوێنەرانی پەکەکە هەم لە ئۆسلۆو هەم لەگەڵ عەبدوڵا ئۆچالان لە دورگەی ئیمراڵی، ئەوشوێنەی لێی بەندە. بێگومان قەوارەی سیاسی تورک و کورد هەستیان بەوەکردوە بەریەککەوتنەکان بەرەو ئاڵۆزی دەچن کاتێك تورکیا یان پەکەکە هێزی سەربازی وەک بژاردە دەبینن.دەرهێنانی ناوی پەکەکە لەلیستی تیرۆر باشترین هۆکارە بۆ ئاشتی لە تورکیا، لەبەرامبەردا دەکرێت پەکەکە دەست هەڵگرێت لە توندوتیژی سیاسی، وویستی خۆی دوپاتبکاتەوە بۆ دەستپێکردنەوەی ڕاگرتنی شەڕ لەگەڵ تورکیا و جارێکیتر بگەڕێنەوە بۆ گفتوگۆسیاسییەکان. ئەمەش بەرامبەر پێدانی مافی تەواوی سیاسی و کەلتوری بۆ کورد لە تورکیا، لەم ڕیگەوە ئاشتی و سەقامگیری بۆ ووڵات دەگەڕیتەوە. وەک مەرج بۆ دەرهینانی ناوی ، پێوویستە پەکەکە دڵنیای بدات بۆ لەناوبردن و پالپشتی تێکشکاندنی داعش و گروپە تیرۆریستییەکان. دەرهێنانی ناوی پەکەکە دەبێتەوهۆی بەرهەمی باشتر لەشەڕ دژی داعش، وە دەبێتەهۆکاری ئاسایشی باشترو کاریپێکەوەیی لەنێوان وویلایەتە یەکگرتوەکانی ئەمریک او پەکەکە.\nDesignating Foreign Terrorist Organizations (FTO-فتۆ ) . دەستنیشانکردنی ڕێکخراوی تیرۆریستی بیانی بڕیاری لادانی زیاتر بناغەیەکی سیاسی و سەکیورتی هەیە( ئاسایشیە) چونکە هەرلەدەسپێکەوە پرۆسەی دەستنیشانکردنی ڕیکخراوی تیرۆریستی بیانی خۆی لە ئاگادارکردنەوەو تێگەیشتنی یاسایی و گرفتی تێکنیکی دەبینێتەوە. ماددەی 219ی قانونی نیشتیمانی ئەمریکا ڕیگەدەدات بە وەزیری دەرەوە بۆ دیاریکردنی ناوی هەر گروپێك وەک ڕێکخراوێکی تیرۆریستی بیانی. بۆ دڵنیای هەرگروپێک پێوویستە وەزیری دەرەوە ڕەچاوی ئەم خاڵانە بکات: 1) گروپەکە ڕێکخراوێکی بیانییە. 2) ئەو گروپە چالاکی و کاری تیرۆریستی ئەنجام داوە یان تواناو ئامانجی ئەنجامدانی کاری تیرۆریستی هەیە. 3) چالاکی ئەو گروپە تیرۆریستییە هەڕەشەیە بۆ هاونیشتیمانیانی ئەمریکا و ئاسایشی نەتەوەیی ئەمریکا. پێش دانانی ناوی ڕێکخراوەکە وەزیری دەرەوە ڕاوێژ بە وەزیری دارایی و وەزیری داد دەکات. ئامانج لە دەستنیشانکردنی هەرگورپێک لەژێر ناوی ڕێکخراوی تیرۆریستی بیانی بۆ ئەوەیە زەخت بخەنە سەرگروپەکە، دایببڕن لەجیهانی دەرەوەو لەوڕیگەوە هەوڵبدەن بۆ ڕیگرتن لە چالاکی ئابوری و هەرکارێکیتر کە دەیکات. دەشکرێت وەک ئاماژەیەکی ڕەخنە ئامێزی ئەمریکا تەماشابکرێت بۆ حکومەتەکانیتر کە چۆن دەڕوانێتە ئەو گروپە.\nهەر ڕێکخراوێک دەتوانێت داوای پێداچونەوەی یاسایی بکات لە دادگای پێداچوونەوە لەهەرێمی کۆلۆمبیا لەماوەی 30 ڕۆژدا، لەڕۆژی ناساندنی وەک تیرۆریست. لەڕابردودا هەندێک ڕێکخراو ئەم بابەتەیان جوڵاندوە بۆ پێدچونەوەی یاسایی ، وەك ڕێکخراوی موجاهیدینی خەلق و ڕێکخراوی پڵنگی ئازادی لە سریلانکا ،(Mujahedin-e Khalq (“MEK”) Liberation Tigers of Tamil Eelam (“LTTE”) . . دادگا پێداچونەوەی تەنیا بۆ دوو خاڵی یەکەمی مادەکەکرد، چونکە سێ یەم ئامرازی داخوازییەکەوە ئەوەی ئایا چالاکی ئەو گروپە تیرۆریستییە هەڕەشەیە بۆ هاونیشتیمانیانی ئەمریکا و ئاسایشی نەتەوەیی ئەمریکا، بۆیە دادگا کێسەکەی ڕەوانەی لایەنی پەیوەندی دارکردبوو. وەزارەتی دەوڵەت زۆرجار ناوی ڕێکخراوی تیرۆریستی زیاد دەکات و یان ناویان دەردەهێنێت بەپێی داواکاری خۆیان، هەنوکە ناوی 59 گروپ لەم لیستەدایە. داواکاری حوکمی بەژمارە 13224 ڕێگەدەدات بەدیاریکردن و دەستنیشانکردنی نەک بەس گروپ و ڕێکخراو بەڵکو تاکەکەسیش لەسەر ئاستی جیهان بۆئەوەی وەک تیرۆریست ناونوسبکرێن. لەکاتێکدا وەزارەتی دەوڵەت توانای هەیە گرووپ یان تاکەکەس دەستنیشانبکات وەک تیرۆریست، بەڵام وەزیری دارایی تەنیا توانای دیاریکردنی ڕێکخراوهەیە وەک تیرۆریست. داواکاری حوکمی بەژمارە 13224 لە سێپتەمبەری 2001ه وە کاری پێدەکرێت، بەڵام مێژووی ڕێکخراوی تیۆریستی بیانی (فتۆ) پێشترە، بۆیە لەهەمانکاتدا پێکەوە ئەم بڕیارانە پەکەکە ناگرێتەوە. هەردوو یاساکە هەم لەسەرئاستی تاکەکەسی و هەم بۆ ڕێکخراوە توانای فریزو بلۆککردنی هەموو موڵکوماڵێکی هەیە. بەڵام یاسایی ڕێکخراوی تیرۆریستی بیانی زیاتر ڕوونکردنەوەدەدات تەنانەت سنور بۆ بواری پەنابەریش دادەنێت، هەموو هاوکارییەکی مەتیاریاڵی و ڕیسۆرسێک (مادی و مەعنەوی) یاساغ دەکات بۆ ڕێکخراوە تیرۆریستیەکان، مەبەست لە مەتیاریاڵ هەمووشتێکی وەک موڵک، زانیاری، مەشقکردن، ڕاوێژ، هاوکاری یان دابینکردنی ئامرازی پەیوەندیکردن و چەك و تەقەمەنی، یارمەتی تاکەکەسی و گواستنەوەو زۆرشتیتر.\nلەساڵی 2010 دادگای باڵای نەتەوە یەکگرتوەکان دۆسییەی پێداچونەوەی بۆ پشتگیری ماتێریاڵی و پرۆژەی قانونی مرۆیی کردەوە، داواکار وویستی لەم ڕێگایەوە خزمەتێک بە پەکەکە و پڵنگی ئازادی لە سریلانکا بکات. ئامانج لەم پێداچونەوە قانونییە بۆئەوە بوو کەلایەنگران و ئەندامانی پەکەکە بتوانن چالاکی مرۆیی، مەدەنی و سیاسی نا توندوتیژی ڕێکبخەن لەتاراوگەو ناوخۆی تورکیا بۆ هاوکاریکردن و پشتگیریکردنی دۆسسیەی گەلی کورد. هەروەها ڕێکخستنی مەشق و ڕاهێنان بە ئەندامانی پەکەکە بۆ بەکارهێنانی یاسا نێوەدەوڵەتییەکان بۆ چارەسەرکردنی گرفتەکانیان بەشێوەیەکی ئاشتیانە و سود وەرگرتن لە کامپەین و ڕێکخراوی نەتەوە یەکگرتوەکان . ئاکام و کۆتا بڕیاری دادگا وەک خۆی مایەوە بەبیانووی ناڕۆشنی لەچالاکی و پشتگیری مەتێریاڵی، بەبەهانەی ئەوەی تەنانەت چالاکی ئاشتیخوازانەش نابێت ڕێگەی پێ بدرێت بەناوی ئازادی ڕادەربڕین (فریدەم ئۆف سپیچ) لەلایەن ڕێکخراوی تیرۆریستی بیانی.\nTerrorist Designation of the PKK and Post-Designation Developmentsدەسستنیشانکردنی پەکەکە وەک تیرۆریست و گەشەسەندنی پەکەکە دوای دەرهێنانی وەک تیرۆریستبۆئەوەی هەڵسەنگاندنێکی باش بۆ لێهاتووی پەکەکە بکەین، گرنگە لەسەرەتای باروودۆخی پەکەکە تێبگەین بۆئەوکاتەی وەک ڕێکخراوێکی تیرۆریستی بیانی ناسێنرا. پەکەکە وەک ڕێکخراوێکی تیرۆریستی بیانی ناسێنرا بەهۆی چالاکییە توندوتیژییەکانی لەنێوان ساڵانی 1980- 1990. پەکەکە هێرشی دەکردە سەر هێزی سەربازی تورکیا، سڤیل و ئەوکوردانەی کە هاوکاری تورکیایان دەکرد یاخود بەشێک بوون لە دامەزراوەکانی تورکیا. لە 8ی ئۆکتۆبای 1997 وەزارەتی دەوڵەت لە ئەمریکا 30 ڕێکخراوی وەک ڕێکخراوی تیرۆریستی بیانی ناساند،( پەکەکە)ش یەکێک بوو لەو ڕێکخراوانە. جارێکیتر لە30ی ئۆکتۆبای 2001 پەکەکە وەک ڕێکخراو ناویان خستە سەر لیستی تیرۆریستی جیهانی. وەزارەتی دەوڵەت ناوی هەریەک لە کۆنگرەی گەل و ئازادی بۆ کوردستان و دیموکراسی بۆگەل خستە سەر هەمان لیست. لە ساڵی 2002 یەکێتی ئەوروپاش ناوی پەکەکەی خستە سەر لیستی تیرۆر، هەروەها بەریتانیا، نیوزیلاند، کەنەدا و ئوسترالیاش.\nلەمانگی فەبریوەری 1999 هێزەکانی تورکیا (عەبدوڵا ئۆچالان)یان لە شاری نایرۆبی پایتەختی کینیا بەدیلگرت. لەپرۆسەی دادگایکردنەکەیدا عەبدوڵا ئۆچالان داوای لێبوردنی لەخانەوادەی ئەوکەسانەکرد کە ڕۆڵەکانیان لەجەنگی پەکەکە و تورکیا کوژراوە. عەبدوڵا ئۆچالان داوای خۆشی بۆ پرۆسەی چارەسەری دیموکراتی لە تورکیا دوپاتکردەوە، پەکەکەش ئاگربەستی یەک لایەنەی ڕاگەیاند. کە تاکوو جونی 2004 بەردەوام بوو. لە مارچی 2013 عەبدوڵا ئۆچالان جارێکیتر ئاگربەستی ڕاگەیاند و داوایکرد هێزەکانی پەکەکە لەشارەکان بکشێنەوە لەبەرامبەر چاکسازی سیاسی (پۆلەتیکڵ ڕیفۆرم).\nبەگوێرەی ڕاپۆرتی دەزگای دژەتیرۆر (کاونتە تێرەریزم)ی ئەمریکی ساڵی 2014'' دوای سێ دەیە جەنگ لەگەڵ پەکەکە، لەکۆتای ساڵی 2012 حکومەتی تورکیاو ڕابەرو سەرۆکی پەکەکە عەبدوڵا ئۆچالان دەستیان بەگتوگۆکردن کرد لەپێناو پرۆسەی ئاشتی. ئەم گتوگۆکردنەوە بەردەوام بوو لە ساڵی 2014. لە مارچی 2013 پەکەکە داوای ئاگربەستی ڕاگەیاند، سەرەڕای، بەردەوامی گفتوگۆی ئاشتی بوەهۆی کەمکردنەوەو نەمانی توندوتیژی لەنێوان پەکەکەو هێزەکانی حکومەتی تورکیا، ئەگەرچی لەهەندێک شوێن و ذورەدەست ڕووداوی نەخوازراو بەردەوامبوو. بەڵام لەگەڵ دەرچونی ئەم ڕاپۆرتە، زۆری نەخایاند توندوتیژییەکان زۆر بەدراماتیکی (خێرای) تەشەنەی سەند.\nProcess for Revoking an FTO Designation پرۆسەی هەڵوەشاندنەوەی ڕێکخراوی تیرۆریستی بیانی دیاریکراو یاسای کۆچووپەنابەری و نەتەوەیی ماف دەدات بە کۆنگرێس بۆ بلۆکردن یان هەڵوەشاندنەوەی ڕێکخراوی تیرۆریستی بیانی دیاریکراو. هەروەها، وەزیری دەروەی وویلایەتە یەکگرتوەکانی ئەمریکا، دەسەڵات و توانای ئەوەی هەیە، کاربکات لەژێر هەمان یاسادا، بۆ هەڵوەشاندنەوەی ئەو یاسایە لەهەر کاتێکدا بیەوێت. ئەمەش بەدوو ڕێگەی تایبەت دەکرێت:\nیەکەم: ئەکرێت ئەو ڕێکخراوە پێتیشن (سکاڵانامە) پێشکەش بکات بۆئەوەی ناوی لەسەر لیستی ڕێکخراوی تیرۆریستی بیانی دەربهێنرێت. ئەو ڕێکخراوە دەبێت بەڵگەو زایناری پێوویست دابینبکات و ڕوونی بکاتەوە کەبارودۆخی ئەمڕۆی جیاوازە لە قۆناغ و کاتی دەست نیشانکردنی وەک ڕێکخراوی تیرۆریستی، هەنوکە ئەو یاسایە هەڵوەشاوەتەوە. پێتیشن یان سكاڵانامە دەکرێت دوای دووساڵ، لەناو نوسکردنی ڕێکخراوەکە بکرێت. دەشبێت پاش دووساڵ لە سکاڵانامەی یەکەم بۆ هەڵوەشاندنەوەی ئەویاسایە پێتیشن دووبارەبکرێتەوە. وەزیری دەرەوە کەبە سێکرێتەری ستەیت ناسراوە دەبێت لەماوەی 180 ڕۆژدا بڕیاری کۆتەی بدات. ئەگەر ڕێکخراو سکاڵانامە پێشکەش نەکات بۆ پێداچونەوە، ئەوا سێکرێتەری دەوڵەت، پێنج ساڵ جارێک پێداچونەوە بەناوی ئەم ڕێکخراوانەدا دەکات.\nوەزیری دەرەوە، توانای هەڵوەشاندنەوەی ئەو یاسایەی هەیە، پاش دیراسەکردن و بەراوردکردن، لەنێوان قۆناغی پێشتر و ئێستای ڕێکخراوەکە. هەروەهانابێت، ئاسایشی نەتەوەیی، وویلایەتە یەکگرتوەکانی ئەمریکا، ڕێگربێت لەهەڵوەشاندنەوەی ئەم یسایە. ئەگەر وەزیری دەرەوەی وویلایەتە یەکگرتوەکانی ئەمریکا، سکاڵانامەکەی ڕەتکردوە، دەکرێت، ڕێکخراوەکە، داوای پێداچونەوەی یاسای بکات، لەدادگا، لەماوەی 03 ڕۆژدا. تا ئەمڕۆ، وەزارەتی دەوڵەت، ناوی 12 ڕێکخراوی لە لیستی تیرۆریستی بیانی هەڵوەشاندۆتەوە. ڕۆژ و کاتی دەستنیشانکردنی 9 لەوڕێکخراوانەش، هاوکاتە لەگەڵ ناونوسکردنی پەکەکە وەک تیرۆریست لە 8ی ئۆکتۆبای 1997. 8 لەو ڕێکخراوانەش، کەناویان دەرهێنراوە وەک تیرۆریست، لەسەر ئادیۆلۆجی چەپ و مارکس-لینین بوون. سێ لە ڕێکخراوانەش، گروپی ئیسلامی بونە. یەکێک لەو گروپانەش گروپی ڕاستڕەوەکانی کۆڵۆمبیا بوو.دەرهێنان و لابردنی ناوی ئەم ڕێکخراوانە، لەسەر لیستی تیرۆریستی، تەنیا گۆڕانکاری نەبوو بۆ ئەم گروپانە بەڵکو، کاریگەری باش و پۆسەتیڤیان هەبوو بۆ ئاسایشی نەتەوەیی وویلایەتە یەکگرتوەکانی ئەمریکا. لادانی ناوی ئەم ڕێکخراوانە وەک تیرۆریست، ئاماژە نیە، بۆ سەلماندنی ئەم ڕیکخراوانە، بەڵکو کاریگەری هەیە لەسەر جۆری بڕیاردان. کاتێک ئەم یاسایە هەڵدەوەشیتەوە، بێگومان گەشە بە ئاسایشی نەتەوەیی و ئامانجی سیاسی دەدات.\nJapanese Red Armyو Túpac Amaru Revolutionary Movement بۆ نمونە کاتێک لە ژاپۆن و پێرو باشوری ئەمریکا ناویان لەسەر لیستی تیرۆریستی لادرا، لەساڵی 2001، وەزیری دەرەوەی ئەوکات، کۆڵین پاوەڵ ئاماژەی بەوەکرد'' ئەم بڕیارە، مانای قبوڵکردنی، ئەو کارە توندوتیژیانە نیە کە لە ڕابردودا پێی هەستاون، بەڵکو ئەو تیرۆریستانەی بەکاری تیرۆریستی هەستاون، هەر بەرپرسیارن بۆ ئەنجامدانی کارەکیان. بەهەمان شێوە، کاتێک موجاهیدینی خەلق، ناوی لە لیستی تیرۆر دەرهێنرا لەساڵی 2012، وەزارەتی دەوڵەت ، بەڕوونی ئاماژەی بۆ ئەوەکرد ''کارە تیرۆریستی و چالاکییە تیرۆریستییەکانی موجاهیدینی خەلقان، بیرناچێتەوە ، بەڵکو ئێمە ڕێکخراوەکەمان وەک موجاهیدینی خەلق بۆ گرنگە، نەک کارە تیرۆریستیەکانی ڕابردوی''.\nپێداچونەوەو لێکۆڵیەنەوە بۆ پەکەکە وەك ڕێکخراوێکی تیرۆریستی بیانی Reconsidering the PKK’s Designation as an FTOوەزیری دەرەوە دەتوانێت،ناوی پەکەکە وەك ڕێکخراوێکی تیرۆریستی لادات، لەڕێگەی بەکارهێنانی توانای یاسای خۆی یاخود، وەک وەڵامێك بۆ سکاڵانامەیەک، کەدەکرێت لەبری پەکەکە، ئەم سکاڵانامەیە بەرزبکرێتەوە. پێداچونەوەی ئەم بڕیارە، بۆ ئاسایشی نەتەوەیی ئەمریکا یەکجار گرنگە. مێژوو باردۆخی ئەمڕۆی پەکەکە، ئێجگار جیاوازە، لەو مێژوو قۆناغەی پەکەکە ی وەک ڕێکخراوێکی تیرۆریستی بیانی تێدا ناسێنرا. سەرهەڵدان و دەرکەوتنی داعش یان دەوڵەتی بەناو ئیسلامی،گۆڕانی بەسەر ئەولەویەتی وویلایەتە یەکگرتوەکانی ئەمریکای لە ڕۆژهەڵاتی ناویندا هێنا، بۆیە لەناو بردنی داعشی کردە لەهەر پێشترین ئەرکەکانی. شەڕی پەکەکە لەگەڵ داعش، خزمەتێکی باشی بەسیاسەتەکانی ئەمریکاو، سیاسەتی دژەتیرۆر کردوە لە سوریاو ئێراق. پەکەکە توانی بەرگریکارێکی زۆر باش بێت لە ناوچەکە، توانی ناوچەکانی مەخمور، شەنگال، کەروکوك لە ئێراق ئازاد بکات، هەروەها کۆبانی ئازادکرد لە باکوری سوریا. لە ئۆگەستی 2014، پەکەکە تەنیا هێز بوو، توانی ببیتە سەرچاوەی دامەزراندنی تونێلێک بۆ ڕزگارکردنی دەیان هەزار یەزیدی، کەلەلایەن داعشەوە چواردەور درابون لە چیای شەنگال.\nلەگەڵ ئەوەی سەرکەوتنی بەدەست هێناوە لە جەنگی داعش، دەشتوانێت وەك پارتێکی سیاسی خزمەت بەپرۆسەی دیموکراسی بکات لە تورکیا. پەکەکە ئێستا کار بۆ ئۆتۆنۆمی دیموکراتی دەکات لە تورکیا. بەڕێوەبردن و فەرمانڕەوایی ڕۆژاڤا لە سوریا، پەیوەندی باشی بەپەکەکە هەیە، کەلەلایەن پەیەدەوە سەرۆکایەتی دەکرێت.نمونەیەکی باش و پۆسەتیڤی دیموکراسیە، ڕۆڵێکی گرنگی بەپێگە و بەهێزی ژنان داوە، ژینگەیەکی سەقامگیری هەیە. لە پرێس کۆنفرانسێکدا لە ئۆکتۆبەری 2015، ووتەبێژی وەزارەتی دەرەوە، لەوەڵامی پرسیارێکدا، گوایا، '' ئەو ئاگادارە کە زۆر لە چەکدارانی پەکەکە پەیوەندی دەکەن بە هێزەکانی یەکینەکانی پاراستنی گەل (یەپەگە)'' وەڵامی ئەوەبوو، کە وەزارەتی دەوڵەت ''جیاوازییەکی ڕوون دەبینێت لەنێوان هەردووگروپ)'' لەکاتێکدا ئەردۆگان، ئەو جیاوازییەی ئەمریکا نابینێت، بەڵکو پەکەکەو یەپەگە وەک تیرۆریسات دەبینێت.\nزۆر لە شارەزایان، ئەکادیمیەکان، سیاسەت مەدارانی ئەوروپا، چینی ڕۆشنبیری ووڵاتانی ڕۆژاوا داوا دەکەن پەکەکە ناوی لە لیستی تیرۆر دەربکرێت. ئاماژە بەوەدەکەن، کە ڕۆڵی پەکەکە زۆر گرنگە بۆ شەڕی داعش. پێتیشن، (سکاڵانامە) بەرزکراوەتەوە، دانراوە لەماڵپەڕی فەرمی کۆشکی سپی، دەڵێت '' ئێمەی خەڵك'' بەرنامەیەکە کە زیاتر لە 33000 کەس واژۆی لەسەرکردوە. ئەگەر پەکەکە هەنگاوێکی ڕەزامەندیانە بنوێنێ بۆ ئەم پێتیشنە، بۆئەوەی وەزارەتی دەوڵەت ئەم قانونە پوچەڵبکاتەوە، ئەوکات پێتیشنەکە، پێ دەنێتە قۆناغی چوارەمەوە، بۆ پشتگیریکردنی ئەو گۆڕانکاریانە لەسەربناغەی نوێ و بەیاننامەی دەستهەڵگرتن لە توندوتیژی سیاسی، کەدەکرێت پشتگیری بکرێت لە کۆمیتەی ناوەندی پەکەکەوە. بەیاننامەی پەکەکە دەکرێت وەک بەڵێنێک بێت بۆ پشتگیری جەنگیهاوپەیمانی فرەنەتەوەیی کە ئەمریکا ڕابەرایەتی دەکات دژ بە داعش. لەگەڵ نزیکبونەوەی حکومەتی ئەمریکا لە پەکەکە، دەبێت هەمەئاهەنگی بۆ هەمان پرۆسەبکرێت لەگەڵ ووڵاتانی هاوپەیمانان وەک بەریتانیا، کەنەدا، و ئوسترالیا. پشتگیری باش و زۆر بەرچاو هەیە بۆ هەمان پرۆسە لە پەرلەمانی یەکێتی ئەوروپا.\nبەهۆی مامەڵەو هێرشە ناپەسەندەکانی ئەم دواییانەی میلیتەری تورکیا دژ بە پەکەکە، کە بونە هۆی قوربانی خەڵکی سیڤیل، واپێوویست دەکات، نزیک بونەوەو مامەڵەی جیاواز لەگەڵ پەکەکەد بکرێت. ڕێبازێکی پراگماتیکی لە کۆمەڵگای نێودەوڵەتییەوە بەئاڕاستەی پەکەکە، هاندەردەبێت بۆ گۆڕین و ڕیفۆرمی سیاسی لەناو پەکەکەدا. هێشتنەوەی هەرگروپێک ڕێکخراوێکی تیرۆریستی، کاریگەری نێگەتیڤانەی دەبێت، لەوانەشە ببێتەهۆی، دروستبونی گروپی ڕادیکاڵتر و توندوتیژتر لەناوخۆیدا. دەرهێنان و لادانی ناوی پەکەکە لەناو لیستی تیرۆریستی وەك ڕێکخراو، دەبێتەهۆی زیاترپتەوکردنی ڕۆڵی پەکەکە دژی داعش. لەگەڵ ئەوەشدا، دەبێتەهۆی فاکتەرێکی بەهێزی سیاسی، بۆ گفتوگۆکردن لەگەڵ تورکیا. ئاسایشی تورکیاش، سەقامگیری زیاتر بەخۆیەوە دەبینێ، لەڕێگەی چارەسەری سیاسیەوە، مافی سیاسی زیاترو کەلتوریش بۆ کورد دەسەبەردەبێت.\nکورتەیەک لەسەر هەردوو، نوسەر دەیڤد فیلیپس و کێلی بێرکڵدەیڤد بەڕێوەبەری پرۆگرامی بونیادنانی ئاشتی و مافی مرۆڤە لە زانکۆی کۆڵۆمبیا. وەک ڕاوێژکارو پسپۆری نێودەوڵەتی لە وەزەراەتی دەرەوەی ئەمریکا لەسەردەمی، جۆرج بۆش، بیل کلینتۆن و باراک ئۆباما خزمەتی کردوە.کێلی پارێزەرەو شارەزای بواری تیرۆریزمە لە کۆلێژی جەی، لەزانکۆی نیویۆرک بەشی قانونی خوێندوە، لەبواری ئاسیشی نەتەوەی لە فۆردهام لۆسکوڵ خزمەتیکردوە\n.بۆ خوێندنەوە یان بینی ڕاپۆرتەکە بە زمانی ئینگلیزی، ئەم بەستەرە کلیک بکە


پەڕەی سەرەتاIFTTTمۆبایلی Realme 7 5G بە MediaTek Dimensity 800U 5G و زیاترەوە نمایشکرا\nUser Home4T 11/19/2020 08:07:00 م\nکۆمپانیای ڕیەڵمی بە فەرمی مۆبایلی Realme 7 5G نمایشکرد. مۆبایلەکە هەڵگری پڕۆسێسەری MediaTek Dimensity 800U 5G و پشتگیری تۆڕی نەوەی پێنجەمی ئینتەرنێت 5G دەکات.خاوەنی روونمایەکی 6.5 ئینجە لە جۆری LCD بەروونی +FHD بە تێکرای نوێ بوونەوەی 120 هێرتز و چاڵێکی ڕوونمای لەسەر جێگیر کراوە، کە کامێرای سێڵفی لە خۆ گرتووە بە ڕوونی 16 مێگاپێکسڵ.\nمۆبایلی Realme 7 5G خاوەنی بە بیرگەی 128 گێگابایت لە جۆری UFS 2.1 و پشتگیری بیرگەی دەرەکیش دەکات، و بە دووجۆر ڕام بەردەست دەبێت، ئەوانیش 6 گێگابایت و 8 گێگابایت دەبن. هەروەک مۆبایلەکە پشتگیری Dolby Atmos و Hi-Res دەکات.\nلە بەشی دواوە هەڵگری چوار کامێرایە، و کامێرای سەرەکی بەروونی 48 مێگاپێکسڵ و 8 مێگاپێکسڵ بۆ گۆشە فراوان و 2 مێگاپێکسڵ بۆ ماکرۆ و 2 مێگاپێکسڵ بۆ قوڵی.\nهەروەها خاوەنی پاترییەکی 5000 مللی ئەمپێر/کاتژمێرییە و پشتگیری بارگاویکەرەوەی 30 وات دەکات،کە مۆبایلەکە بەتەواوی بارگاوی دەکاتەوە لە ماوەی 65 خولەکدا. هەستەوەری پەنجەمۆری لەسەر دوگمەی وزەیە واتە دوگمەی هەڵکردن و کوژاندنەوە. مۆبایلەکە ڕووکاری بەکارهێنەری Realme UI 1.0 لەسەرە کە لەسەر ئەندرۆیدی 10 بنچینەکراوە. ئەم مۆبایلە بە رەنگی شین و سپی سەوز بەردەست دەبێت و نرخەکەی بۆ بژاردەی بیرگەی 128 گێگابایت و ڕامی 6 گێگابایت بریتی دەبێت لە 380 دولار.\nتەواوی تایبەتمەندییەکانی مۆبایلەکە بە پوختی:\nڕوونما: 6.5 ئینج لە جۆری LCD بە ڕوونی +FHD و تێکڕای نوێ بوونەوەی 120 لە هێرتز.\nچیپسێت: Mediatek Dimensity 800U.\nڕام: 6+8 گێگابایت.\nکامێرای دواوە: 48 مێگاپێکسڵ کامێرای سەرەکی + 8 مێگاپێکسڵ بۆ گۆشە فراوان + 2 مێگاپێکسڵ بۆ ماکرۆ + 2 مێگاپێکسڵ بۆ مۆنۆکرۆم.\nکامێرای سێڵفی: 16 مێگاپێکسڵ.\nپاتری: 5000 مللی ئەمپێر.کاتژمێر + بارگاوی کەرەوەی 30 وات.\nلە 27ـی مانگ دەست بە فرۆشتنی دەکرێت، بە هۆی Black Friday لە ئەمەزۆن لە نێوان ڕێکەوتی 27 بۆ 30 مانگ نرخی دەبێت بە 300$ و کڕیاڕان دەتوانن سود لەم ئۆفەرەی ڕیەڵمی وەربگرن..\nfrom کەی ئای تی ئێن https://ift.tt/32Yh5BP


واشنتۆن فشارەکانى بۆ ئازادکردنى بازرگانێکى خێرخوازى تورکیا بەناوى عوسمان کاڤالا دەستپێکردووە کە بۆ ماوەى زیاتر لە سێ ساڵ زیندانییە بەتۆمەتى بەشداریکردن لەهەوڵى کودەتاکەى تورکیا.\nلەلێدوانێکی ڕۆژنامەوانیدا کە ناس کورد بەدواداچوونى بۆ کردووە، نید برایس وتەبێژى وەزارەتى دەرەوەى ئەمەریکا (11ى شوباتى 2021) ڕایگەیاندووە "ئەو تۆمەتە بێ بنەمایانەى کە ئاڕاستەى کاڤالا کراوە و هەروەها زیندانیکردنى و دواخستنى دادگاییکردنى بەتایبەت لکاندنى پرسى تر بەکەیسەکەیەوە پێچەوانەى ڕێزگرتنى سەروەرییەکانى یاسا و دیموکراتیەتە".\nوتیشى "هانى تورکیا دەدەین بۆ ئەوەى ڕێز لەبڕیارەکانى دادگاى ئەوروپى بۆ مافەکانى مرۆڤ و گەرەنتى چارەسەر کردنى کێشەکان بەشەفافانە و دادپەوەرانە بگرێت، پەلە بکات لەیەکلایى کردنەوەى ئەو پرسەدا بەپێى یاسا نێودەوڵەتیەکان".\nعوسمان کاڤالاى تەمەن 63 ساڵ لەمانگى تشرینى یەکەمى ساڵى 2017 بەتۆمەتى بەشداریکردن لە هەوڵى کودەتاکەى تورکیا دەستگیر کرا، دواتر سزاى زیندانیکردنى هەتا هەتایى بەسەردا سەپێنرا. دواتر کەیسێکى تر لەدژى ساغکرایەوە کە گوایە بەشدارى خۆپیشاندانێکى کردووە لەدژى حکومەت لەساڵى 2013 و ئەو مامەڵەیەش کاردانەوەى نێودەوڵەتى لەدژى تورکیا بەدواى خۆیدا هێناوە.\nهاوشێوەى ئەو کەیسەش لەسعودیە، دواى دەستبەکاربوونى جۆبایدنى سەرۆکى ئەمەریکا لجین زەهلول ژنە چالاکوانى ئەو وڵاتە کە سزاى زیندانیکردنى بەسەردا سەپێنرابوو دواى 2 ساڵ مانەوەى لەزینداندا بەفشارى ئەمەریکا ئازادکرا.\nتۆمەتەکانى سەر لجین زەهلول زیانگەیاندن بوو بەئاسایش و بەها سیاسی و ئاینیەکانى سعودیە.\nئاگادارییەکی بەپەلە لە هاتوچۆی سلێمانییەوە\n2021.02.20 - 10:52\nبەغدا هەنگاوێکى دیکە بە ئاڕاستەى دەروازە سنوریەکانى هەرێم دەنێت\n2021.02.14 - 20:01\nئەسیل نوجەیفى: عەبادى سوپاى تورکیاى هێنایە عێراقەوە\n2021.02.20 - 15:59


پیرۆزبایی و ماڵئاوایی\nساڵی 1993 لە بەشی هەواڵ و سیاسەتی رۆژنامەی كوردستانی نوێ دەستبەكاربووم، وەك ئەوە وابوو لە جێی میقداد بەدرخان دانرابم . پێم بە زەوی نەدەكەوت : هەم لە خۆشی و هەم لە گورج و گۆڵییا. گەنجێكی تەرحیلكراوی تەعریبكراوی كەركوكی، بەناوی خوازراوی كچانە، ناوی خۆشئاوازی بادینییەوە، لەیەكەم رۆژانەی دوای راپەڕینی كوردستان، لە رۆژنامەی حزبەكەی مام جەلال قیت بۆتەوە، وەك ئەوە وایە ئیعترافی كوردایەتی خاڵس و شەهادەی لە ئەلفابێتای زمانی كوردیم بەدەستهێنابێ. جا ناونیشانی موعتەبەری غەزەتەچیش لەولاوە بوەستێ. ئەی چۆن كاكە گاڵتەی پێ ناكرێ، خۆ (حەچی جەراید) نییە؟!\nسا وەرە خۆت لە حەرف و كەلامی كوردی بگەوزێنە و ئەوە بكە كە پێشینانی ئەم رێگا ئاوەدانە كردیان.\nئێستا ماڵئاواییە شەخسییەكەم جاڕدا،\nبە كاتی و كورتی و كەمی لێی دەبم تا تەگیری حزبیانە ئەمانەتە گشتییەكەم لێ وەردەگرێتەوە. حەتمەن رۆژنامەنووسی كوردی جوامێری كەم نییە و خوێندنگەی كوردستانی نوێ و یەكێتیش ئاوەدانە بە هەڤاڵی لە من شایستەتر.\nلەمەودوا، لە كارێكی تر ، وەك مەئمورێكی دێرین، درێژە بە خزمەت دەدەم.


کشتوکاڵی سەرمایەدارانەو کۆڤیدی ١٩: ئاوێتەیەکی مەرگهێنەر\nوەرگێڕان: زانیار عومرانی\nڤایرۆسی نوێی کۆرۆنا، تەواوی دنیای تووشی سەرسوڕمان کردووە، بەڵام دەوڵەتەکان لەبری بەرەنگاربوونەوەی بنەمایی لەگەڵ ئەم پاندێمیە جیهانییە، فۆکوس دەخەنە سەر ڕێکارە ئاوارتەییەکان.\nڕاب واڵاس، زیندەوەرزان، لە هەڤپەیڤینێکی لەگەڵ گۆڤاری مارکس ٢١دا، سەبارەت بە پێوەندیی توندوتۆڵی نێوان ڤایرۆسە نوێکان، بەرهەمهێنانی پیشەسازی خۆراک و لۆژیکی قازانج‌ویستیی کۆمپانیا فرەنەتەوەییەکان، هەندێ شرۆڤە و لێکدانەوە دەهێنێتە ئاراوە. ئەو لە مەترسییەکانی کۆڤیدی ١٩، بەرپرسیارێتیی کشتوکاڵی بازرگانی و ڕێگەچارە بەردەوام و درێژماوەکان بۆ بەرەنگاربوونەوە لەگەڵ نەخۆشییە تەشەنەسێنەکان، دەدوێت. ڕاب واڵاس نووسەری کتێبی ''کێڵگە گەورەکان، ئانفلۆنزای گەورە بەدی دەهێنن''ە.\n- ڤایرۆسی نوێی کۆرۆنا چەندە مەترسیدارە؟\nواڵاس: ئەم بابەتە گرێدراوی ئەوەیە کە لە کامە قۆناغی زەمەنیی تەشەنەی ناوچەیی کۆڤیدی ١٩ دا جێمان گرتبێت: قۆناغە بەراییەکان، خاڵی تەشق، یان ئەوکاتەی کار لە کار ترازاوە؟ خزمەتگوزاریی تەندرووستی گشتیی لە دەڤەری ئێوە چەندە کارامەیە؟ ئاماری دانیشتووناسی (دیمۆگرافی)تان بە چ شێوەیەکە؟ تەمەنتان چەندە؟ گەلۆ لە ڕووی سیستەمی بەرگرییەوە بەشێکن لە گرووپە مەترسیدارەکان؟ دۆخی تەندرووستیتان چۆنە؟ ئایا جنێتیکی بەرگریی ئێوە، واتە جنێتیکی ژێرخانی پەرچەکردارەکانی سیستەمی بەرگریی لەشتان لە هەمبەر ئەم ڤایرۆسەدا توانای خۆڕاگری هەیە یان نا؟\n- گەلۆ دەکرێ بڵێین ئەم هەراوهۆریایەی لەسەر ئەم ڤایرۆسە هەیە، تەنیا دەکەونە چوارچێوەی تاکتیکەکانی تۆقاندنەوە؟\nنا، بە هیچ شێوەیەک بەم شێوەیە نییە. لە ئاستی دانیشتوواندا، ڕێژەی مردنی ئەم ڤایرۆسە لە دەسپێکی بڵاوبوونەوەیدا لە ڤووهان لەنێوان ٢ تا ٤ لەسەد لە هەڵبەز و دابەز بووە. لە دەرەوەی ڤووهان، وا دیارە ڕێژەی مردن دابەزیوە بۆ یەک لە سەد و بگرە کەمتریش، بەڵام دیارە لە هەندێک شوێن لەوانە ئیتالیا و ویلایەتە یەکگرتووەکانی ئەمریکادا بەرزبوونەوەی لەناکاو بەخۆیەوە دەبینێت. ڕێژەی مردنی کۆڤیدی ١٩ ناکرێ لەگەڵ نموونەکانی تری وەک ڕێژەی مردنی سارس (سەدا ١٠)، ئەنفلۆنزای ئیسپانی (سەدا پێنج تا ٢٠)، ئەنفلۆنزای باڵندەکان (سەدا ٦٠) یان ئێبۆلا (سەدا ٩٠) بەراورد بکرێت. بەڵام بە دڵنیاییەوە ڕێژەی مردنی لە ڕێژەی مردنی ئەنفلۆنزای وەرزی زۆر زیاترە (سەدا ٠.١). بەمەشەوە، مەترسیی ئەم ڤایرۆسە کورت ناکرێتەوە بۆ ڕێژەی مردن، بەڵکوو ئێمە دەبێ لەگەڵ ئەو شتەی کە بە ڕێژەی هێرش بۆ کۆمەڵ یان تەشەنەی ڤایرۆس ناو دەبرێت، ڕووبەڕوو ببینەوە: ئەوەی کە ڤایرۆسەکە توانای بڵاو بوونەوەی لە نێو چەند لەسەدی دانیشتووانی جیهان هەیە؟\n- دەکرێ وردتر باسی بکەن؟\nلەم سەردەمەدا، خاڵە جۆراوجۆرەکانی تۆڕی جیهانیی گەشتیاری و سەفەرکردن، بەشێوازێکی بێ‌پێشینە بەیەکەوە بەستراونەتەوە. بە لەبەرچاوگرتنی ئەوەی کە ڤاکسین یان چارەسەرێکی دژەڤایرۆسی تایبەت بۆ کۆرۆنا نەدۆزراوەتەوە و هەتا ئەم ساتە، پاراستنی مێگەلیش ( بەرگری بە کۆمەڵ) لە هەمبەر ئەم ڤایرۆسەدا پێکنەهێنراوە، تەنانەت بە ڕێژەی لەسەدا یەکی مردنیش دەتوانێ مەترسییەکی بەرچاو بێت. بە لەبەرچاو گرتنی ئەوەی کە زەمەنی شاراوەی نەخۆشییەکە کە دەتوانێ بگاتە دوو هەفتە و فراوانی ئەو بەڵگانەی کە لە گواستنەوەی نەخۆشییەکە پێش لە دەرکەوتنی نیشانەکانی بەدەست هاتووە، دەگمەنن ئەو شوێنانەی کە لە جیهاندا لەم پاندێمییە پارێزراو بن. بۆ نموونە ئەگەر ڕێژەی مردن یەک لە سەد بێت و ئەم ڤایرۆسە چوار میلیارد کەس تووش بکات، ئەوا ٤٠ ملیۆنیان دەمرن. بەو پێیە ڕێژەیەکی کەم لە ژمارەیەکی گەورە، هەر دەرەنجامەکەی ژمارەیەکی بەرچاو دەبێت.\n- ئەمانە ژمارەگەلێکی مەترسیدارن بۆ پاتۆژێنێک (نەخۆشخەر) کە بەو ڕادەیەش نەخۆشی‌هێنەر نییە...\nوایە و لە بیرت نەچێ ئێمە تازە بە تازە لە قۆناغە بەراییەکانی ئەو تەشەنەسەندنەداین. گرینگە بزانین زۆرێک لە تەشەنەکەرە نوێکان بەدرێژایی پاندێمییەکە دەگۆڕێن. هێزی نەخۆشی‌هێنان (پاتۆژێنیستی)، تەشەنە کردن و بەرهەمهێناین تۆکیس یان هەردووکی لەوانەیە کەمتر ببنەوە یان لەپڕا بەرز ببنەوە. شەپۆلی یەکەمی پاندێمی جیهانیی ئەنفلۆنزا لە بەهاری ساڵی ١٩١٨، تەشەنەیەکی تا ڕادەیەک سووک بوو، شەپۆلی دووهەم و سێهەمی بوو کە لە زستانی ئەو ساڵە و ساڵی دواتری، بە ملیۆنان کەسی قڕ کرد.\n- بەڵام ئەوانەی بەگومانەوە لە پاندێمی جیهانی دەڕوانن لەسەر ئەو باوەڕەن کە بە بەراورد لەگەڵ ئەنفلۆنزای وەرزیی ئاسایی، نەخۆشی کەمتر تووشی ڤایرۆسی نوێی کۆرۆنا بوون و لە ئاکامی ئەوەدا مردوون. بۆچوونی ئێوە لەوبارەوە چییە؟\nئەگەر بسەلمێنرێ ئەم پاندێمیە جیهانییە بێ بنەما و درۆیە، من یەکەم کەس دەبم جەژن دەگرم. ئەم هەوڵانە بۆ ڕەتکردنەوەی مەترسیی کۆڤیدی ١٩ بە ئاماژەدان بە نەخۆشیە مەرگهێنەرەکانی‌تر، بەتایبەت ئەنفلۆنزا، جۆرە تەقەلایەکی ڕەوانبێژانەیە بۆ ڕەواندنەوەی نیگەرانییەکان لەسەر ئەم ڤایرۆسە نوێیەی کۆرۆنا.\n- کەوابوو بەراوردکردنی لەگەڵ ئەنفلۆنزای وەرزی ئەوەندەش درووست نییە…\nبەراورد کردنی دوو پاتۆژێن لە دوو ئاستی جیاواز لە چەمانەی پاندێمییدا واتایەکی وەهای نییە. بەڵێ، ئەنفلۆنزای وەرزی، بە ملیۆنان کەس لە سەرانسەری دنیا تێوە دەگلێنێ و بەگوێرەی هەڵسەنگاندنەکانی ڕێکخراویی تەندرووستی جیهانی، ساڵانە دەبێتە هۆی مردنی ٦٥٠ هەزار کەس. بەمەشەوە، تازە لە دەسپێکی پاندێمی کۆڤیدی ١٩داین و بەپێچەوانەی ئەنفلۆنزا، نە ڤاکسینمان هەیە و نە پاراستنی مێگەلی (بەرگری بە کۆمەڵ) کە بتوانین لە خێرایی گواستنەوەی کەم بکەینەوە و پارێزگاری لە لاوازترین گرووپەکانی نێو کۆمەڵ بکەین.\n- تەنانەت ئەگەر ئەم بەراوردکارییەش بە لاڕێماندا ببات، هەر دووی ئەم نەخۆشییانە ڤایرۆسین و لە گرووپێکی تایبەتیی ڤایرۆسەکانەوە سەریان هەڵداوە، واتە ئەو ڤایرۆسانەی RNA یان هەیە. هەردووکیان دەتوانن سەرچاوەی نەخۆشی بن. هەردووکیان کاریگەری لەسەر دەم و قوڕگ و هەندێجار سییەکان دادەنێن. هەردووکیان زۆر گوازەرەوەن.\nئەمانە لێکچوونی ڕووکەشین کە خاڵە سەرەکییەکان لە پێوەند بە بەراوردکاریی نێوان دوو پاتۆژێن لە بەرچاو ناگرن. ئێمە شتی زۆر لەسەر داینەمیکی ئەنفلۆنزا دەزانین، بەڵام لەسەر کۆڤیدی ١٩ یەکجار کەم. نەناسراوەکان زۆرن. لەڕاستییدا تەنانەت دەرفەتی ناسینی زۆرێک لە ڕەهەندە جیاجیاکانی کۆڤیدی ١٩ هەتاکوو تەشەنەی تەواو نەگاتە ئەنجام و کۆتایی پێ نەیەت، نایەتە دی. جیا لەمانە، مژارەکە بەرامبەرکێی کۆڤیدی ١٩ و ئەنفلۆنزا نییە، بەڵکوو ئێمە لەگەڵ کۆڤیدی ١٩ ''و'' ئەنفلۆنزا ڕووبەڕووین. دەرکەوتنی تەشەنا فرەجۆرەکان کە توانایی پاندێمی‌بوون لەسەر ئاستی دنیا و هێرش بۆ کۆمەڵە مرۆییەکان بەشێوەی ئاوێتە و لێکتەندراویان هەیە دەبێ یەکەمین و گرینگترین نیگەرانی ئێمە بێت.\n_ ماوەی چەند ساڵێکە ئێوە سەبارەت بە پاندێمیە جیهانییەکان و هۆکارەکانیان توێژینەوە دەکەن. لە کتێبەکەتان بەناوی ''کێڵگە گەورەکان، ئانفلۆنزای گەورە بەدی دەهێنن''، هەوڵ ئەدەن پەیوەندییەک لەنێوان شێوازەکانی کشتوکاڵ، کشتوکاڵی ئۆرگانیک و پاندێمیی ڤایرۆسی دروست بکەن. تێگەیشتنی ئێوە لەم هێڵ و لێکگرێدانەوانە چییە؟\nمەترسیی ڕاستەقینەی هەر تەشەنەیەکی نوێ، پێنەگەیشتن یان باشتر بڵێم خۆبواردنی بەرژەوەندی‌تەوەرە لە تێگەیشتن لەم خاڵە کە هەر کۆڤیدێکی ١٩ ی نوێ، کەیسێکی جیاواز و لێکدابڕاو نییە. دەرکەوتنی لەپەسای ڤایرۆسەکان پێوەندی نزیکی هەیە لەگەڵ بەرهەمهێنانی خۆراک و لۆژیکی قازانج‌ویستی کۆمپانیا چەندنەتەوەییەکاندا. هەرکەس بیهەوێ تێبگات بۆ ڤایرۆسەکان خەریکن مرترسیدارتر دەبن، دەبێ سەرچەشنی پیشەسازیی کشتوکاڵ و بەتایبەت‌تر، ئاژەڵداری لێک بداتەوە. ئێستە، بە قەد ژمارەی پەنجەکانی دەست نابن ئەو دەوڵەت و زاناگەلەی کە ئامادەن ئەم کارە بکەن و زۆرینە ڕێک بەپێچەوانەی ئەمە دەجووڵێنەوە. کاتێک ڤایرۆسە نوێکان بڵاو دەبنەوە، دەوڵەتەکان، میدیاکان و تەنانەت زۆربەی ڕێکخراوە پزیشکییەکان، هێندە لەسەر هەر دۆخێکی ئاوارتەی جیا لەیەک ورد دەبنەوە کە ئەو هۆکارە بنچینەییانە پشتگوێ دەخەن کە دەبێتە هۆی ئەوەی چەندین پاتۆژێنی پەراوێزخراو لەناکاو یەک لە دوای یەک لەسەر ئاستی دنیادا بڵاو ببنەوە.\n- کێ تاوانبارە؟\nوەک وتم کشتوکاڵیی پیشەسازییانە، بەڵام لە ڕووبەرێکی بەرفراوانتردا هەندێ هۆکاری تریش کاریگەرن. سەرمایە خەریکە ڕووتاندنەوە و هەڵڵووشینی زەوی تا دوایین خاڵی دارستانە کۆنەکان و مەزرای وردەداراکان لە هەموو جیهاندا دەباتە پێش. ئەم جۆرە لە تەرخانکردنی سەرمایە دەبێتە هۆی سڕینەوەی دارستانەکان و ئەو گۆڕانکارییانە کە دەبنە هۆی دەرکەوتنی نەخۆشی جیاجیا. لە ئەنجامدا، ئەو پاتۆژێنانەی کە پێشتر لە دڵی سرووشتدا نێژرابوون، بە ناو ئاژەڵداری خۆماڵی و کۆمەڵە مرۆییەکان دا شۆڕ دەبنەوە. بەکورتی، ناوەندەکانی سەرمایە واتە شوێنگەلێکی وەکوو لەندەن، نیویۆرک و هۆنگ‌کۆنگ، دەکرێ بە ناوەندگەلی سەرەکیی قەیران لە بڵاوبوونەوەی ئەم نەخۆشیانە دابنێین.\n- ئەم پرسە بۆ کام یەک لە نەخۆشییەکان دەشێت؟\nلەم قۆناغەدا، هیچ پاتۆژێنێک نییە کە بێ پێوەند بێت بە سەرمایەوە، تەنانەت لاوەکی‌ترینەکەشیان بە شێوەیەک لە شێوەکان پەیوەندی بە سەرمایەوە هەیە. ئێبۆلا، زیکا، ڤایرۆسەکانی کۆرۆنا، تای زەرد، جۆرەکانی ئەنفلۆنزای باڵندە و تای بەرازیی ئەفریقی زۆرێک لەو پاتۆژێنانەن کە ڕێگەی خۆیان لە دڵی دوورەدەست‌ترین سەرزەوییەکان بەرەو پەراوێزی شارەکان، گەورەشارەکان و دواجار بەرەو تۆڕی سەفەرکردنی جیهانی دەکەنەوە.\n- ڕۆڵی کۆمپانیا چەندنەتەوەییەکان لەم پرۆسێسەدا چییە؟\nگۆی زەوی لەم قۆناغە زەمەنییەدا زیاتر گۆی کێڵگەکانە. کشتوکاڵی بازرگانانە دەیهەوێ دەست بەسەر بازاڕی خۆراکدا بگرێت. تا ڕادەیەکی زۆر، کۆی پڕۆژەی نیولیبراڵ وەستاوە لەسەر پاڵپشتیی لە چەپاندن و تاڵانی سەرچاوەکان و زەوییەکانی وڵاتانی لاواز کە لە ڕێگەی ئەو کۆمپانیایانەوە کە لە پێشکەوتووترین وڵاتە پیشەسازییەکاندا هەڵکەوتوون، ئەو ئامانجە دەپێکن. لە ئەنجامدا، زۆرێک لەو پاتۆژێنانەی لە دارستانە کۆنەکاندا نێژراون، خەریکن بەر دەبن و دەبن بە هەڕەشە لەسەر هەموو جیهان.\n- لە زۆرێک لە میدیاکاندا بانگەوازی ئەوە دەکرێت کە خاڵی دەستپێکی ڤایرۆسی نوێی کۆرۆنا، بازاڕێکی فرۆشتنی ئاژەڵە سەیروسەمەرەکان بووە لە ڤووهانی چین، پێتوایە ئەو قسەیە ڕاست بێت؟\nهەم بەڵێ و هەم نا. هەندێ سەرەداو هەن لەسەر کۆمەڵێک شوێن کە ئەو قسەیە پشتڕاست دەکەنەوە. شوێنپێگرتنی یەکەمین نەخۆشەکان، لێکۆڵیاران بەرەو بازاڕی خۆراکی دەریایی لە ڤووهان پەلکێش دەکات، ئەو جێگەیەی کە شوێنی فرۆشتنی ئاژەڵە دڕندەکانە. بەڵام ئێمە تا کوێ و تا کامە خاڵ دەبێ بڕۆینە دواوە و شوێنپێ ئەم نەخۆشیە بشۆپێنین؟ دۆخی ئاوارتە کەی دەستی پێکرد؟ فۆکوس لەسەر ئەم بازاڕە دەبێتە هۆی پشتگوێخستنی ئاخێزگە و هۆکاری فرۆشتنی ئاژەڵە هۆڤەکان و ئەو سەرمایە زۆر و بۆرەی بۆیان تەرخان دەکرێت. لە ئاستی جیهانییدا و هەروەها لە چین، خواردن و خۆراکی ئاژەڵانی دڕندە تا دێ زیاتر بە فەرمی دەناسرێت و خەریکە دەبێتە بەشێک لە ئابووری. بەڵام پێوەندیی ئەوە لەگەڵ کشتوکاڵی پیشەسازی لەوەی کە تەنیا دەستیان لە تۆبەرەی پارەیەکدا بێت واوەترە. هەروا کە بەرهەمهێنانی پیشەسازیی بەراز، مریشک و هاوشێوەکانی‌تری بەرەو هەناوی دارستانە کۆنەکان ڕۆ دەچێت، دابینکەرانی خۆراکە دڕندەکان دەخەنە ژێر گوشار تا بۆ ڕاوی زیاتر بڕۆنەوە بۆ نێو قووڵاییەکانی دارستان؛ لە ئاکامدا، ئەگەری بەرکەوتن لەگەڵ پاتۆژێنە نوێکان لەوانە کۆڤیدی ١٩، بەرز دەبێتەوە.\n- هەر کە ڤایرۆسێک لە وڵاتێک دەدۆزرێتەوە، دەوڵەتەکان لە هەموو جیهاندا بە دانانی ڕێوشوێنی تەمێ‌کارانە و سەرەڕۆیانە بەرپرچی دەدەنەوە لەوانە وەک قەرەنتینەی زۆرەملێی تەواوی دەڤەرێک یان شارێک. گەلۆ ئەم ڕێوشوێنە توندوتۆڵانە پاساو دەکرێن؟\nکەڵکوەرگرتن لە تەشەنەی نەخۆشی بۆ تاقیکردنەوەی نوێترین ڕێوشوێنی کۆنتڕۆڵیی سەرەڕۆیانە ئەویش پاش تەشەنەسەندنی نەخۆشی دەرخەری هەوسارپچڕاوی سەرمایەدارییە لەکاتی ڕوودانی کارەساتدا. لە بواری تەندرووستی گشتیی، جەختی من لەسەر متمانە و هاوسۆزییە، کە وەک بگۆڕی ئیپیدۆمۆلۆژیک بەئەژمار دێن. بەبێ بوونی هەرکام لەمانە، یاسادانەران، پشتیوانیی جەماوەری لە کیس دەدەن. هەستی هاوگرتوویی و ڕێزی دوولایەنە، لە هۆکارە بنەڕەتی و کاریگەرەکانن بۆ بنیاتنانی هاوکارییەکی بەپێز، ئەمەشمان پێویستە بۆ ئەوەی لەپاڵ یەکتردا بەرگەی ئەم هەڕەشانە بگرین. خۆقەرەنتینەکردن بە پاڵپشتی گرووپە ڕاهێنراوە لۆکاڵەکان، دابینکردنی خۆراک و پێداویستییەکانی بنەماڵەکان و هەروەها بیمەی بێکاری (دڵنیایی) دەتوانێت زەمینە خۆش بکات بۆ گەشەسەندنی ئەم هاریکارییانە.\n- لە ڕووبەڕوونەوە لەگەڵ داینامیکی ڕوولەگەشەی بڵاوبوونەوەی نەخۆشییەکان، داخوازی سۆسیالیستەکان دەبێ چی بن؟\nکشتوکاڵیی بازرگانی وەک شێوازێکی بەرهەمهێنانی کۆمەڵایەتی، گەر بۆ دەستەبەرکردنی تەندرووستی گشتیش بووبێت، دەبێ بۆ هەمیشە کۆتایی پێ بهێنرێت. شێوازی بەرهەمهێنانی خۆراک کە تێچووی زۆر و زەوەندی تێدا سەرمایەگوزاری دەکرێت، لەسەر لۆسەی ئەو ڕێبازانە وەستاوە وا مرۆڤایەتی دەخاتە مەترسییەوە، و هاوپێوەند لەگەڵ ئەم باسەی ئێمە، یارمەتیدەر دەبێ بۆ دەستپێکردنی پاندێمیەکی نوێی جیهانی و مەرگهێنەر.\nئێمە دەبێ داوا بکەین کە سیستەم خۆراک بکرێ بە سۆسیالیستی کە هەر لە سەرەتاوە پێش بە ئاماژەکانی دەرکەوتنی پاتۆژێنی وەها مەترسییدار بگرێت. ئەمەش پێویستی بە ڕێبازە ژینگەناسە کشتوکاڵییەکان هەیە کە ژینگە و ئەو جووتیارانە وا خۆراکی ئێمە دەستەبەر دەکەن، بپارێزێت. بیرۆکەی گشتیی ئەوەیە کە دەبێ ئەم درزە مێتابۆلیکانە کە ژینگەناسی ئێمە لە ئابوورییەکەمان جیا دەکاتەوە بڕەوێنینەوە. بەکورتی، دەبێ ئەم گۆی زەوییە ڕزگار بکەین.\nدیمانەی گۆڤاری مارکس ٢١


تورکیا ؛عوسمان کاڤالا ی خێرخوا و بازرگان بەبی تۆمەتبارکردنی بەفەرمی وا بۆ نزیکەی سێ ساڵە لە زینداندایە.\nعوسمان کاڤالا ، کە بۆ نزیکەی 3 ساڵە لە تورکیا بەندکراوە بەبێ ئەوەی بەفەرمی بە تاوانێک حوکمدرابێت ، کەسێکی خێرخوا و بازرگانێکە ئەوەی لاینەگرانی دەڵێن کاڤالا بێوچان سامانەکەی بۆ یارمەتیدانی خەڵک بەکارهێناوە.\nعوسامن کاڤالا لای خەڵک زۆر ناسراو نەبوو، بەرلەوەی لەلایەن دەسەڵاتداران لەسەروەختی سەرۆک رەجەب تەیب ئۆردوگان بە هەڕەشەیەک دوای کودێتا شکستخواردوەکەی ساڵی 2016 دابنرێت.\nهەتا رۆژی دووشەممە کاڤالا بۆ هەزار رۆژە وا لە بەندیخانەدایە و ئەمەش پاڵی بە پشتیوانکارانیەوە ناوە هەڵمەت لە سۆشیال میدیا و هەروەها شوێنەکانی دیکە ئەنجامبدەن بەناوی" عوسمان کاڤالا ئازادبکەن" .\nهاوسەرەکەی "عایشە بوگرا" رۆژی شەممە لە کۆنفرانسێکی رۆژنامەوانی ئۆنلاین گوتی ؛ هەزار رۆژ لە ژیانمان دزرا گوتیشی دایکی هاوسەرەکەم کە تەمەنی 90 ساڵ زیاترە نازانێت کە ئایا جارێکی تر کۆڕەکەی دەبینێتەوە یان نا.\nعوسمان کاڤالای تەمەن 62 ساڵان لە یاساکە بەدەرکرا، کاتێک یاساکەی مانگی نیسانی ئەمساڵ رێگە بە ئازادکردنی بە هەزاران لە بەندکراواندا لە تورکیا بەمەبەستی پیادەکردنی رێکارەکانی سەلامەتی ئەوەی دژ بە تەشەنەکردنی ڤایرۆسی کۆرۆنا گیرانەبەر.\nدوای بێتاوان ناساندنی لەلایەن دادگایەکی تورکی لەسەر نارەزاییەکانی دژ بەحوکمەتی تورکیا لە ساڵی 2013 دا ، پۆلیس بە تۆمەتێکی جیاواز، عوسمان کاڤالایی بە هەبوونی پەیوەندی بە کودێتا شکستخواردوەکەی 2016 دەستبەسەرکرد . کاڤلا ئێستا تۆمەتبارکراوە بە هەوڵی بۆ روخاندنی سیستمی دەستوری و هەروەها سیخوڕیکردن.\nلە پەیامێکی لە زیندانەوە بە زمانی ئینگلیزی کاڤالا رۆژی دوو شەممە رەخنەی لە کاری نایاسایی کە بەرامبەری دەکرێت گرت ئەوەی وەک خۆی دەڵیت دەستگیرکردنەکەی هاندەری سیاسیان لە پشتەوەیە. کاڤلا گوتی سەرباری رەوشی خراپم لە زینداندا ،بەڵام من هێشتا بێهیوا نەبووم.


خوێی پشووپێده‌ری ئێم دی ئیپسۆم | mamalle.com\nده‌ستپێكته‌ندروستیخوێی پشووپێده‌ری ئێم دی ئیپسۆم\nخوێی پشووپێده‌ری ئێم دی ئیپسۆمی بۆ پشوو پێدانه به‌و ماندووبوونانه‌ی تووشی جه‌سته ده‌بێت كه له‌رێی به‌كارهێنانییه‌وه پشووی ته‌واو ده‌دات به‌جه‌سته‌ت و باری ئاڵۆزی ده‌روونیت هێورده‌كاته‌وه، ئه‌و ماندوو بوون و هیلاكی و شه‌كه‌تییه‌ی تووشی جه‌سته‌ت بووه به ئاسانی رزگار ده‌بێت لێی.\nبه‌كارهێنانه‌كانی ئه‌م خوێیه.\nبه‌سێ جۆر ئه‌م خوێیه به‌كارده‌هێنرێت.\n١– به‌كارهێنانی له‌گه‌رماودا بۆ هێوركردنه‌وه‌ی دۆخی ده‌ورونی ئه‌م كاره‌ی خوێیه‌كه به‌هۆی بوونی مه‌گنیسیۆی سروشتییه تێیدا، هه‌روه‌ك بوونی پێكهاته‌ی سه‌ره‌كی چای سه‌وز خوێیه‌كانی ئیپسۆم و بابونه هه‌مان كاری هێوركردنه‌وه ئه‌نجام ده‌ده‌ن.\nته‌نیا به ٢ عه‌یاره له‌م خوێیه بۆ ئاوی گه‌رماوه‌كه‌ت و یا بانووه‌كه‌ت و خۆشۆردن به‌و ئاوه یا مانه‌وه له ئاوی بانووه‌كه‌تدا بۆ ماوه‌ی ١٥ خوله‌ك ئه‌و ئارامییه‌ت بۆ جه‌سته ماندووه‌كه‌ت و باری گرژی ده‌روونیت هێورده‌كاته‌وه.\n٢– هه‌روه‌ك ئه‌و پێیانه‌ی ماندوو ده‌بن به‌هۆی زۆر رێكردن یا وه‌ستانی زۆره‌وه ئه‌م خوێیه ده‌توانێ ببێته هۆی پشوودان به‌پێیه‌كان و رانه‌كانتان ئه‌ویش به‌ته‌نیا به تێكردنی یه‌ك تا یه‌ك عه‌یاره و نیو له‌م خوێیه بۆ ناو ته‌شتێك ئاوی كه‌مێك شله‌تێن و ناوه‌ی تێیدا بۆ ماوه‌ی ١٥ تا ٣٠ خوله‌ك له‌و ئاوه‌دا ته‌واو هه‌ست به‌ئارامی ده‌كه‌یت و پشوویه‌كی ته‌واو ده‌ده‌یت به‌پێ و رانه‌كانت به‌جۆرێك هه‌ر ده‌ڵێی ماندووش نه‌بوویته.\n٣– ده‌توانرێ ته‌نیا یه‌ك عه‌یاره له‌م خوێیه بكرێته‌وه ناو ٣ په‌رداخ ئاوی شله‌تێنه‌وه و بۆ ماوه‌ی ١٥ خوله‌ك مه‌ساجی جه‌سته‌ی پێ بكرێ و ئارامی ته‌واو بۆ جه‌سته‌ت ده‌گه‌ڕێنێته‌وه.\nپێكهاته‌كانی ئه‌م كاڵایه:\nخوێی پشووپێده‌ری ئێم دی ئیپسۆم، چای سه‌وز، خوێی بابونه كه خوێیه‌یه‌كی تایبه‌ته به‌پشوودان وه خوێی كبریاتی مه‌گنیسیۆمی سروشتی له‌گه‌ڵ بۆنی ئارامكه‌ره‌وه و هێوركردنه‌وه.\n– بۆ هه‌ردوو ره‌گه‌ز گونجاوه\n– بۆ هه‌موو ئه‌ندامی خێزان ده‌بێت جگه له ئافره‌تی دووگیان.\n– هیچ كاریگه‌رییه‌كی لاوه‌كی نییه و ١٠٠% گه‌ره‌نتی ده‌كه‌ین.\n– بڕ: ٤٥٤ گرام\nوڵاتی به‌رهه‌مهێن: ویلایه‌ته یه‌كگرتووه‌كانی ئه‌مریكا.\n– پێویسته له شوێنی سارد و وشك دابنرێ و دوور بێت له‌به‌ركه‌وتنی راسته‌وخۆی تیشكی خۆر.\n– بۆ به‌كارهێنانی ده‌ره‌وه ده‌بێت و نابێت بخورێت.\n– له‌شوێنێكدا هه‌ڵبگیرێت منداڵ ده‌ستی پێی نه‌گات بۆ ئه‌وه‌ی پارێزراو بێت له‌خواردنی.\nله‌و ڤیدیۆ فێركارییه‌دا ٨ سوودی خوێی ئینگلیزی یا كبریتاتی مه‌گنیسیۆمتان بۆ روون ده‌كه‌ینه‌وه بفه‌رموون بینه‌ری بن.\nكۆد: GPWTW به‌ش: ته‌ندروستی نیشانه‌كردن: بابونه, خوێ, مه‌گنیسیۆم, هێوركه‌ره‌وه\nتائێستا ڕای كڕیاران نییه!\nشامپۆ و موکەیەف بۆ قژی ره‌نگكراو\nتایبه‌ته به‌قژی ره‌نگکراوه.\n قژەکە دەپارێزێت لە و تێکچونانەی کە بەهۆی بۆیەوە ڕوودەدات.\nڕێگە دەگرێت لەتێکچونی ڕەنگی بۆیەکە.\nڕەنگی بۆیەکە بۆماوەیەکی درێژ بەبێ تێکچون بە قژەوە بمێنێتەوە.\nدژە خۆری تێدایە.\nقژ بە شێوەی نەرم و ڕەونەق دەهێڵێتەوە.\nشامپۆ و ماسک و موکەیەفی كۆبۆ بۆ قژێک وشک بێت یاهەڵوەرێت\nتایبه‌ته به قژی وشک بێت یا هەڵوەرێت.\nنەرم و شێداری بەقژ دەبەخشێت.\nپارێزگاری لە لاستیکێتی قژ دەکات.\nیارمەتی چالاککردنی خانەکانی قژ دەدات.\nئەگەر قژێک بەهۆی گۆڕانی کەشووهەوا\nباڵانسی قژ ڕادەگرێت.\nلە پێکهاتەیدا، ئۆرگانیک(سروشتی) زەیتی ئەرگان، کیراتین هه‌یه.\nشیره تووت- كه‌مخوێنی، كۆكه، شه‌كره، سكچوون\nچاره‌سه‌رێكی نایابه بۆ كه‌مخوێنان.\nگورچیله به‌هێز ده‌كات و جگه‌ر پاك ده‌كاته‌وه.\nچاره‌سه‌ره بۆ ئه‌و قژانه‌ی كه زووسپی ده‌بن.\nچاره‌سه‌ره بۆ سكچوون.\nئه‌م به‌رهه‌مه ١٠٠% سروشتیه و بێزیانی لاوه‌كییه.\nكرێمی بیزلین بۆ رۆشنكردنه‌وه‌ی ره‌نگ + دژه‌خۆری spf 30\nكرێمێكه رۆژانه له‌رووخسار ده‌درێ بۆ شێداركردنه‌وه‌ی و رۆشنكردنه‌وه‌ی ره‌نگی.\nده‌ركه‌وتنی خاڵه ره‌شه‌كانی رووخسار كه‌م ده‌كاته‌وه.\nرووخسار ده‌پارێزێ له‌تێكچوونی ره‌نگ و ماندوویه‌تی رووخسار.\nرووخسار ده‌پارێزێ له‌تیشكی زیانبه‌خشی خۆر.\nتۆزی سپیكه‌ره‌وه‌ی ددانی به‌ریتانی لابه‌ری په‌ڵه، ره‌ونه‌قپێدان كه ١٢٠ ساڵه داهێنراوه\nددانت بكه به‌به‌فر به‌بێ هیچ زیانێك.\nرزگارت ده‌بێت له‌هه‌رچی په‌ڵه و زه‌ردی ددانه.\nكلسی ددان لاده‌بات.\n١٢٠ ساڵه داهێنراو و به‌ریتانییه.\nتووشی هیچ جۆره كێشه‌یه‌ك نابیت.\nددانت ره‌ونه‌ق ده‌داته‌وه.\nته‌ندروستی, جگه‌ر, هه‌رس, هه‌ناسه\nئەعشابی قۆڵۆن – کۆتاییهەنەری قۆڵۆن\nچارەسەری گرژبوون و باکردنی قۆڵۆن و گەدە\nچارەسەری ئازارەکانی گەدە.\nکۆدی کاڵا: 91QBP\nكرێمی دژی چرچی دێلیا بۆ پێستی ووشك وهه‌ستیار 16.000 د.ع 20.000 د.ع


Home›هەواڵ›کوردستان›ئەوقافی هەرێم سکاڵا دژی پیر لوقمان تۆماردەکات\nبەهۆی قسەیەکی پیر لوقمان، پیری زەردەشتیییەکان سەبارەت بە سەڵاحەدین ئەیوبی، وەزارەتی ئەوقافی هەرێم سکاڵای لەسەر تۆماردەکات.\nوەزارەتی ئەوقافی هەرێم رایگەیاندووە: “ئێمە بەتوندی ئیدانەی هەركەس و لایەنێك دەكەین كە بیەوێت بە وشە یان توانج و قسەی نابەجێ یان هەرشێوەیەك لە شێوەكان هەستی پێكهاتەیەكی تر بریندار بكات”.\nپیر لوقمان 19ی ئەم مانگە لە پەیامێکی ڤیدیۆییدا هێرشی کردە سەر سەڵاحەدین ئەیوبی سەرکردەی دیاری مێژووی ئایینی ئیسلام، ئەوەش کاردانەوەی لێکەوتەوە و بەشێک لە کادیران و پەرلەمانتارانی حزبە ئیسلامییەکان رەخنەیان لێگرت.\nوەزارەتی ئەوقافی هەرێمیش دەڵێت لەوكاتەوە ئێمە لەگەڵ یەكێتی زانایانی ئاینی ئیسلامی كوردستان لە پەیوەندیداین بۆ گرتنەبەری رێكاری یاسایی پێویست، بەڵام بەهۆی پشوەكانی جەژنی نەتەوەیی نەورۆزەوە بۆ دوای پشوو رێكارەكانمان دواخست.\nلەگەڵ ئەوەش نوێنەری فەرمی زەردەشتیەكان ئیدانەی كارەكەی كردوە و رایگەیاند پیر لوقمان پەیوەندی بەوانەوە نیە و دژی پێكەوەژیانی ئایینیە.\nهەواڵگری ئەمریکا: ئێران دەیەوێت هێرشێک لە نزیک واشنتن ئەنجام بدات\nبه‌هۆی قه‌یرانی داراییه‌وه چاره‌نووسی راهێنەری عێراق جێی گومانه\nوەزارەتی ڕۆشنبیری: مۆڵەت بە كەناڵی ئای پڵەس نەدراوە و ڕێكارەكانیشیان نەبڕیوە


بێرباتۆڤ: هەمیشە لەخۆم دەپرسم بۆچی بەیڵ هێشتا لە مەدریدە سەرەڕای ئەو مامەڵە خراپەی لەگەڵیدا دەکرێت - Yariga.net یاریگانێت\nدەستپێك/ئیسپانیا/بێرباتۆڤ: هەمیشە لەخۆم دەپرسم بۆچی بەیڵ هێشتا لە مەدریدە سەرەڕای ئەو مامەڵە خراپەی لەگەڵیدا دەکرێت\nبێرباتۆڤ: هەمیشە لەخۆم دەپرسم بۆچی بەیڵ هێشتا لە مەدریدە سەرەڕای ئەو مامەڵە خراپەی لەگەڵیدا دەکرێت\nیاریگا – دیمیتار بێرباتۆڤی هەنگاری و یاریزانی پێشووی مانچستەر یونایتد و تۆتنهام ڕایگەیاند کە تێناگات بۆچی هاندەرانی ڕیال مەدرید فیکە بۆ بەیڵ لێدەدەن و بەلایەوە سەیرە کە بەیڵ هێشتا یاری بۆ یانەکە دەکات سەرەڕای ئەو هەموو ڕەخنەیەی ئاراستەی دەکرێت.بێرباتۆڤ لەبارەی حاڵی بەیڵ لە ڕیال مەدرید ڕایگەیاند:\nهەرگیز تێناگەم بۆچی هاندەرانی ڕیال مەدرید فیکە بۆ یاریزانانی خۆیان لێدەدەن. ئەم کارەیان بەرامبەر ڕۆناڵدۆش دەکرد. لەم کاتانەدا ڕەخنەکان دەبنە بابەتێکی کەسی و کاریگەری لە دەروونی یاریزانەکان دەکەن، تەنانەت ئەگەر بەیڵ لە یاریەکدا پێنچ گۆڵیش تۆمار بکات، هاندەرانی مەدرید هەر ڕەخنەی لێدەگرن. سەیرە بەلامەوە سەرەڕای ئەو هەموو ڕەخنەیەش بەیڵ تا ئێستا لە مەدرید ماوەتەوە.\nشایانی باسە پەیوەندی گاریس بەیڵ و هاندەرانی مەدرید لە ساڵی ڕابردووەوە پشێوی تێکەوتووە، بەوپێیەی هاندەران پێیانوایە کە بەیڵ وەک پێویست ڕاهێنان ناکات یاخود خەریکی یاری گۆڵفە و چەندین دەنگۆ هەیە لەبارەی تێکجوونی پەیوەندی بەیڵ و زیدان لە ژووری خۆگۆڕیندا.\nبێرباتۆڤ ریال مه‌درید گاریس بەیل گاریس بەیڵ لالیگا


چەمچەماڵ؛ وەک کلیلی چارەسەریی پرسی کورد لە عێراق – Standard Kurd\nلەلایەن ستاندار Posted on ئاب 2, 2020 390 جار بینراوە 0 سەرنج\nپێش هەمووشتێک ، چەمچەماڵ شادەماری نەتەوەیی کوردستانە؟. چونکە چەمچەماڵ وێڵاشی کەرکوکە، ئەگەر بڕیار بێت کلیلی چارەسەریی مەسەلەی کورد کەرکوک بێت ( وەکو خوالێخۆشبو مام جەلال وتویەتی) ئەوا چەمچەماڵ یەکەم هەنگاوی ئاسایی کردنەوەی دۆخی کەرکوکە،قەزاکە تەنها (٤٠) کیلۆمەتر لە کەرکوک و (٦٠) کیلۆمەتر لە سلێمانیەوە دوورە. ژمارەی دانیشتوانی قەزای چەمچەماڵ نزیکەی (٢٠٠٠٠٠) دووسەت هەزار کەسە، بە پێی نەخشەی ژمارەی دانیشتوانی پێشبینیکراوی دەستەی ئاماری سەر بە وەزارەتی پلاندانانی حکومەتی ھەرێمی کودستان بۆ سالی ٢٠١٨ لە ١٧٠٩٦١ کەس پێک دێت .\nلەگەڵ پەیوەندیم لەگەڵ پزیشکانی ئەمریکا، بەریتانیا، قوبرس. هاوکات قسەکردنم لەبارەی دەرمانەکان و ئالیەتی ڕووبەڕووبونەوە. دەرکەوت پزیشکانی کوردیش سەرەڕای ئەوەی هێشتا چارەسەریی فەرمی بۆ نەخۆشیەکە نەدۆزراوەتەوە، ئەمانیش هاوشانی جیهان ئەزمون و تێگەیشتنێکیان بۆ دروستبوە لە ڕووبەڕووبونەوەدا. بۆنمونە تازەترین هۆکاری مردن کەنەخۆشی کۆرۆنا ئەمرێنێ، ئەوەیە تووشی خوێن مەیینی و دڵۆپبونی ئەکاو ئەیمرێنێ (هۆکاری مردنی یاریزانی بەناوبانگی عێراق ئەحمەد ڕازی ئەمەبوە). لە دەرەوەی وڵات و لە چەمچەماڵیش بۆ ڕووبەرووبونەوەی ئەم ئەگەرە دەرزی کلێکسەین(Clexane4000) بەکارئەهات…تادوایی.\nبڵاوکراوەی پێشووئومێد خۆشناو: ئەگەر خانەنشینی رەت بكەمەوە زوڵمە لە منداڵەكانمی دەكەم\nبڵاوکراوەی نوێتررۆژئاڤا بە ئاڕاستەی کرانەوەیەکی سیاسی زیاتر


Ondergewicht en ondervoeding Iraaks - Voorlichting Vertaald\nOndergewicht en ondervoeding Iraaks\nHome Diëtist Ondergewicht en ondervoeding Ondergewicht en ondervoeding Iraaks\nکێشی که‌م و به‌دخۆراکی\nچ کاتێ تووشی کێشی که‌م بوون\nکێشی که‌م کاتێکه که کێشی که‌سێک که‌متره له‌و شته‌ی که بۆ ته‌ندرووستی پێویسته. که‌می کێش پێنوێنێکی مه‌ترسیداره بۆ به‌دخۆراکی. که‌می کێش به پێنوێنی کۆی له‌شی (BMI)و پێوانه‌ی ناوقه‌د به ئاسانی ده‌ست نیشان ده‌کرێ. گه‌ر BMI که‌متر بێت له 18،5، که‌سه‌که که‌می کێشی هه‌یه.\nسنووردارێتی جیاواز بۆ که‌سانی سه‌رووی 65 ساڵ و بۆ نه‌خۆشانی COPD دانراوه، واتا،BMI –ی که‌متر له 20 بۆ که‌سانی ژوور 65 ساڵ و که‌متر له 21 بۆ ئه‌وانه‌ی تووشیCOPD –ن. دیاریکردنی به‌دخۆراکی، ئاستی BMI كه‌متر له 20 ساڵ بۆ گه‌وره‌ساڵانی تا 70 ساڵ و ئاستی BMI که‌متر له 22 بۆ که‌سانی 70 ساڵ و سه‌رتر وه‌کوو که‌مێتی ماده خۆراکییه‌کان یان نه‌خۆشی له قه‌ڵه‌م ده‌درێ. ڕێژه‌ی جیاواز بۆ منداڵانیش داده‌نرێ. منداڵان له ته‌مه‌نی گه‌شه دان و که‌واته باڵا، کێش و BMI-یان په‌یوه‌ندی به ته‌مه‌نه‌وه هه‌یه.\nچه‌ند که‌س تووشی که‌می کێش و لاوازین؟\nتاوتوێ کردنی ته‌ندرووستی CBS له ساڵی 2019دا نیشانی ده‌دا که 2.5 له سه‌دی جه‌ماوه‌ری هۆله‌ندی 4 ساڵان و سه‌رتر تووشی که‌می کێش و لاوازین. CBS له ئاستی BMI-ی 18.5دا بۆ هه‌موو گه‌وره‌ساڵان به‌کار ده‌برێ.\nهۆکاره‌کانی که‌می کێش\nکه‌می کێش و لاوازی کاتێ ڕوو ده‌دات که ڕێژه‌ی ئه‌و وزه‌یه که تاکه‌که له‌ڕێگه‌ی خواردن و خواردنه‌وه‌وه وه‌ری ده‌گرێت که‌متره بێت له کارکردی له‌ش (سووتاندن) له ماوه‌یه‌کی درێژخایه‌ندا. که‌می کێش له نێوان به‌ساڵاچوواندا له ناوه‌نده چاودێرییه‌کان و نه‌خۆشخانه‌کان و له‌نێوان نه‌خۆشاندا تاڕاده‌یه‌کی زۆر به‌ربڵاوه. که‌می کێش و لاوازی ده‌توانێ به‌هۆی هۆکارگه‌لی خواره‌وه بێت:\nکه‌می ئیشتیا، وه‌کوو وێنه به‌هۆی له‌ده‌ست دانی هه‌ستی چێژپێکردن، نه‌خۆشی یان وه‌رزش نه‌کردنه‌وه.\n• کێشه‌کانی جاوین و قووت دان\n• ڕیخۆڵه‌یه‌ک که کاردانه‌وه‌ی لاوازی هه‌یه. پاشان ڕیخۆڵه‌که که‌متر ده‌توانێ ماده خۆراکییه‌کان وه‌رگرێت، بۆ وێنه به‌هۆی چڵکی ڕیخۆلڵه یان نه‌خۆشی ڕیخۆڵه‌وه.\n• ئاسه‌واری لاوه‌کی ده‌رمانه‌کان\n• ترس، ته‌نیایی، خه‌م و خه‌فه‌ت، خه‌مۆکی.\n• کێشه‌ی خواردن\n• چوونه سه‌ری ئاستی سووتاندنی وزه، بۆ وێنه له بابه‌تی چڵک یان شێرپه‌نجه‌دا.\nده‌رئه‌نجامه‌کانی که‌می کێش\nکه‌می کێش مه‌ترسیگه‌لی ته‌ندرووستی به‌دواوه‌یه له‌به‌ر ئه‌وه‌ی که مه‌ترسی که‌می ماده خۆراکییه‌کان وه‌کوو پڕۆتۆیین، ترشه چه‌وره پێویسته‌کان، ڤیتامینه‌کان و ماده کانزاییه‌کان بوونی هه‌یه. سیسته‌می به‌رگری له‌ش لاواز ده‌بێت و له‌وانه‌یه که‌سه‌که هه‌ست به بێحالی و ماندوویه‌تی بکات. له‌ش له پاشکه‌وتی چه‌وری و ماسۆڵکه‌کان که‌ڵک وه‌رده‌گری. ئه‌مه ده‌بێته هۆی ئه‌وه‌ی که پێکهاته چه‌ورییه‌کان و ماسۆڵکه‌کان له‌ناو بچێت. به‌تایبه‌ت له‌ناوچوونی پێکهاته ماسۆڵکه‌ییه‌کان کێشه‌درووستکه‌ره. گه‌ر دۆخی لاوازییه‌که درێژخایه‌ن ببێته‌وه، مه‌ترسی شکانی پێشه‌کانیش زیاد ده‌بێ.\nپێشنیارگه‌لێ سه‌باره‌ت به خواردن بۆ که‌م کردنه‌وه‌ی کێش\nبۆ که‌سێ که لاوازی کێشی هه‌یه، کاری درووست ئه‌وه‌یه که له دابه‌زاندنی کێشی دووره‌په‌رێز بێت و بۆ زیادکردنی کێشی هه‌وڵ بدات. گه‌ر بێ هۆکارگه‌لێ ڕووکاری له ماوه‌یه‌کی که‌مدا کێشێکی زۆرتان که‌م کردوه، وا باشتره بڕۆن بۆ لای پزیشک. هه‌روه‌ها گه‌ر گومانتان له کێشه‌ی خواردن هه‌یه، هه‌میشه سه‌ردانی پزیشکه گشتییه‌که‌تان بکه‌ن.\nگه‌ر ناتوانن له‌ماوه‌ی چه‌ن مانگێکدا بگه‌نه کێشی شیاوتان، کاری درووست ئه‌وه‌یه که سه‌ردانی پزیشکه گشتییه‌که‌تان بکه‌ن. پزیشک هۆکاری که‌می کێشه‌که تاوتوێ ده‌کات و گه‌ر به پێویستی بزانێ ده‌تاننێری بۆ لای پسپۆڕ و/یان پسپۆڕی خۆراک.\nئایا ئیوه کیشتان که‌مه و لاوازن؟ پاشان بیمه‌ی ده‌رمانییه‌که‌تان بۆ چه‌ن کاژێرێک له‌گه‌ڵ پسپۆڕێکی خۆراکدا پاره‌که‌تان بۆ ده‌گه‌ڕێنێته‌وه.\nبۆ ئه‌و که‌سانه‌ی که لاوازن و کێشه‌ی که‌می کێشیان هه‌یه، خۆراکی ته‌ندرووست گرینگه. له‌م ڕێگه‌یه‌وه ته‌واوی ماده خۆراکییه‌کانی له‌ش وه‌کوو پڕۆتۆیین، ئه‌سیده چه‌وره پێویسته‌کان، ڤیتامینه‌کان و ماده کانزاییه‌کان وه‌رده‌گرێ. جه‌خت له‌سه‌ر خۆراکی به‌پڕۆتین و وزه‌ی پێویسته له‌گه‌ڵ وه‌رزشدا بۆ درووستکردنی ماسۆڵه.\nزیادکردنی کێش له ڕیگه‌گه‌لی ته‌ندرووسته‌وه\nبۆ ئه‌و که‌سانه‌ی که که‌می کێشیان هه‌یه، ئه‌مه زیادکردنی کێشه.\nبه‌دخۆراکی کاتێ ڕوو ده‌دات که سه‌رف کردنی وزه یان ماده‌ی خۆراکی له که‌سه‌که‌دا که‌متر بێت له ڕێژه‌ی پێویست بۆ ته‌ندرووست مانه‌وه له ماوه‌یه‌کی درێژخایه‌ندا.\nبه‌دخۆراکی کاتێ ڕوو ده‌دات که که‌سه‌که به ڕێژه‌ی پێویست نان ناخوات یان وزه وه ماده‌ی خۆراکی سه‌رف ده‌کات. ئه‌م کێشه به‌تایبه‌ت له‌نێو نه‌خۆشان و به‌ساڵاچوواندا مه‌ترسیداره. هه‌روه‌ها به‌دخۆراکی ده‌توانێ به‌هۆی کێشه‌کانی جاوین یان قووت دانه‌وه بێت.\nکاتێ که به‌دخۆراکی دیاری کرا، ده‌بێ پزیشکه گشتییه‌که بانگهێشت بکری. تاکه‌ژانی خێزان یان چاودێران زۆربه‌ی کات کێسه‌کانی ته‌ندرووستی پێش چاولێکردنی نه‌خۆشه‌که ده‌بینن.\nبه‌دخۆراکی که‌می وزه یان ماده خۆراکییه‌کانه. ئه‌مه ده‌بیته هۆی که‌م بوونه‌وه‌ی کێش و کاردانه‌وه‌ی خراپتری له‌ش. ئه‌مه زیاتر به‌هۆی که‌م بوونه‌وه‌ی به‌شه ماسۆڵکه‌ییه‌کان و که‌مێتی پڕۆتین، ترشه چه‌وره پێویسته‌کان، ڤیتامینه‌کان و ماده کانزاییه‌کانه‌وه‌یه.\nگه‌وره‌ترین تاقمگه‌لێ که له مه‌ترسی ڕووبه‌ڕووبوونه‌وه له‌گه‌ڵ به‌دخۆراکی دان، به‌ساڵاچوانی لاواز، نه‌خۆشانی درێژخایه‌ن، تووشبوانی شێرپه‌نجه، ئه‌و که‌سانه‌ی که ڕووبه‌رووی نه‌شته‌رگه‌ری گه‌وره ده‌بنه‌وه و ئه‌و که‌سانه‌ن که ڕووداوی توندی ڕووحییان به‌سه‌ر هاتوه.\n• که‌م کردنه‌وه‌ی خواردن به‌هۆی له‌ده‌ست دانی ئه‌شتیا یان دڵ به‌یه‌کدا هاتن.\n• کێشه له جاوین، تام کردن، قووت دان یان هه‌زم کردنه‌وه.\n• کێشه ده‌روونییه‌کان وه‌کوو دڵه‌ڕاوکێ، خه‌مۆکی، خه‌م و خه‌فه‌ت. له‌وانه‌یه که‌سه‌که چیتر مه‌یلی بۆ خواردن نه‌مێنێ. یه‌کێ له ئاکامه‌کانی سڕینه‌وه‌ی ژه‌مه خواردنییه‌کان یان خواردنی ژه‌می بچووکتره.\n• هۆکاری کۆمه‌ڵایه‌تی وه‌کو ته‌نیایی، نه‌سه‌ندن و دابینکردنی خۆراک\n• له‌ده‌س دانی عه‌قڵ.\n• توشبوون به ماده هۆشبه‌ره‌کان.\nهۆکاری مه‌ترسیی سه‌ره‌کی بۆ به‌دخۆراکی نه‌خۆشییه. هه‌روه‌ها نه‌خۆشی ده‌توانێ پێویستی به ماده خۆراکییه‌کان زیاد بکات به‌شێوه‌یه که رێژیمی خواردنی چیتر به‌س نییه.\nبه‌دخۆراکی له به‌سالاچوواندا\nکه‌سانی به‌ته‌مه‌ن زیاتر مه‌ترسی به‌دخۆراکییان له‌سه‌ره له‌به‌ر ئه‌وه‌ی که زۆربه‌یان نه‌خۆشن و که‌متر وه‌رزش ده‌که‌ن. جگه له‌مه‌ش، که‌سانی به‌ته‌مه‌ن به‌پێی ده‌ورانی گه‌نجییان پێویستییان به وزه‌یه‌کی که‌متره، که ده‌توانێ وه‌رگرتنی ماده خۆراکییه‌کان له ژه‌مه خواردنییه‌کاندا تووشی کێشه بکات.\nهه‌نگاوهی یه‌که‌م ئه‌وه‌یه که دیاری بکرێ که ئایا که‌سێ مه‌ترسی ڕوبه‌ڕووبوونه‌وه‌ی به‌دخۆراکی له‌سه‌ره یان نه. ئه‌مه به ئامرازێکی ناسینه‌وه‌ی نه‌خۆشی ئه‌نجام ده‌درێ. ئه‌م ئامرازانه که‌م بوونه‌وه‌ی کێشی نه‌خوازراو، که‌م کردنه‌وه‌ی کێش و که‌م بوونه‌وه‌ی ئه‌شتیا تاوتوێ ده‌که‌ن.\nگه‌ر به‌پێی پشکنین، که‌سێ له مه‌ترسی ڕوبه‌ڕووبوونه‌وه له‌گه‌ڵ به‌دخۆراکیدا بێ، دیاری ده‌بێ که ئایا که‌سه‌که تووشی به‌دخۆراکییه یان نه. له ساڵی 2018دا ڕێککه‌وتنێ بۆ ئه‌م بابه‌ته درووست بوو. گه‌ر که‌سێ لانیکه‌م پێوه‌ره‌کانی یه‌کێ له تایبه‌تمه‌ندی و ئه‌و هۆکارانه‌ی ببێ که له خواره‌وه ناو براون، تووشی به‌دخۆراکی بووه.\nیه‌ک یان چه‌ن دانه له‌م تایبه‌تمه‌ندییه‌نه ده‌بێ بوونی ببێ:\nدابه‌زینی کێشی نه‌خوازراو: پێنج له سه‌د یان زۆرترکه‌م بوونه‌وه‌ی کێشی نه‌خوازراو له 6 مانگی ڕابردوودا یان ده له سه‌د یان زیاتر دابه‌زینی کێشی نه‌خوازراو له خولێکی کورتتر له 6 مانگی ڕابردوو.\nیه‌ک یان چه‌ن دانه له‌م هۆکارانه ده‌بێ بوونی ببێ:\nکه‌می ماده خۆراکییه‌کان: 1 حه‌وتوو نان خواردن زیاد له 50 له سه‌د که‌متر له وزه‌ی پێویستی له‌ش یان زیاد له 2 حه‌وتوو دابه‌زینی سه‌رف کردن یان وه‌رگرتن یان گرفتی درێژخایه‌نی هه‌رسه‌کی که کاریگه‌ری نه‌خوازراوی هه‌یه به‌سه‌ر وه‌رگرتنه‌وه.\nنه‌خۆشی یان هه‌ڵاوسان: نه‌خۆشی مه‌ترسیدار یان خه‌ساری جه‌سته‌یی و ڕۆحی یان هه‌ڵاوسانی درێژخایه‌نی په‌یوه‌ندیدار به نه‌خۆشییه‌وه\nگه‌ر که‌سێ به‌پێی پێوانه‌گه‌لی ناوبراو تووشی به‌دخۆراکی بێت، پاشان ڕاده‌ی به‌دخۆراکییه‌که دیاری ده‌کرێ. که‌سانی ته‌ندرووست یان خاوه‌ن کێشی زیاده‌ش ئه‌گه‌ری هه‌یه تووشی به‌دخۆراکی ببن. له‌ده‌س دانی زۆری ماده خۆراکییه‌کان له‌ڕێگه‌ی ڕشاندنه‌وه یان سکچوونه‌وه ده‌توانێ ببێته هۆی توندتر بوونه‌وه‌ی.\nخراوتربوونی دۆخی خۆراک، به‌تایبه‌ت گه‌ر به‌هۆی نه‌خۆشی یان یاوه‌وه پێویستی به وزه زۆرتر بووبێ.\nبۆ منداڵان، به‌شه‌کانی دیکه ده‌گونجێن. پزیشک له که‌وانه و هێڵه‌کانی گه‌شه بۆ دیاری کردن و ده‌ست نیشان کردنی به‌دخۆراکی که‌ڵک وه‌رده‌گرێ.\nبه‌دخۆراکی کاریگه‌رییه‌کی زۆری له‌سه‌ر ته‌ندرووستی هه‌یه. ده‌رئه‌نجامه‌کان بریتین له:\nچاک بوونه‌وه به هێواشی پاش نه‌شته‌رگه‌ری یان نه‌خۆشی\nلێکه‌وته‌ی توندتر و زیاتر پاش نه‌شته‌رگه‌ری\nدێرکرد له چاک بوونه‌وه‌ی زامه‌کاندا\nزۆر بوونی مه‌ترسی برینی نێو جێ (زامی گوشاری)\nکێشه له کاردانه‌وه‌ی سیسته‌می به‌رگریدا\nکه‌م بوونه‌وه‌ی به‌شی ماسوولکه‌یی\nکه‌م بوونه‌وه‌ی توانایی دڵ و سی\nئاست و چێژی ژیانی ئاست خوارتر\nزۆربوونی مه‌ترسی مردن\nده‌ست نیشانکردنی به‌دخۆراکی\nزۆر گرینگه که له کاتی گومان کردن له به‌دخۆراکی، خێرا په‌یوه‌ندی بگرن له‌گه‌ڵ پزیشکی گشتیدا. ئه‌م کاره زۆرتر له‌لایه‌ن خێزان، ناسراوه‌کان یان چاودێرانه‌وه (چاودێرانی نافه‌رمی) ئه‌نجام ده‌درێ تا نه‌خۆشه‌که.\nله ده‌رمان کردنی به‌دخۆراکیدا، جه‌خت ده‌کرێته سه‌ر وه‌رگرتنی چڕوپڕی پڕۆتین و وزه. جگه له‌مه، وه‌رزش به‌شێکی پێویسته له ده‌رمان کردنی پاراستنی به‌شی ماسۆڵه‌یی.\nئایا باسی به‌دخۆراکی بوونی هه‌یه؟ پاشان بیمه‌ی ده‌رمانی چه‌ن کاژێر بۆ پسپۆڕی خۆراک ده‌داته‌وه.\nبه‌پێی ڕاده‌ی به‌دخۆراکی، پزیشک و/ یان پسپۆڕی خۆراک ده‌توانن له‌سه‌ر رێژیمی خۆراکی پڕ له وزه و پڕۆتین، له‌وانه‌یه له‌گه‌ڵ ته‌واوکه‌ره‌کانی ڤیتامین و ماده خۆراکییه‌کان، خواردنه‌وه‌ی زیاده یان خواردنه‌وه‌ی ته‌واو یان خواردنی لووله‌یی، بڕیار بده‌ن.


ئه‌م بابه‌ته 51646 جار خوێنراوه‌ته‌وه\nئەندامێکی پەرلەمانی کوردستان لە فراکسیۆنی پارتی دیموکراتی کوردستان ئاماژە بۆئەوەدەکات لە ڕێگەی ئەم نوسراوەوە ھەڵپەساردنی ھەموو کار و ئەرک و بەرپرسیارێتی خۆم لە سەرجەم ئۆرگانەکانی حیزبماندا ھەتا دوای ڕیفراندۆم ڕادەگەیەنم.\nدەقی نوسینەکەی ئاری هەرسین:.\nبۆ/ بەڕێزان بنەماڵەی بارزانی و مەکتەبی سیاسی پارتی دیموکراتی کوردستان\nبە درێژایی ژیانی سیاست کردن و حیزبایەتیم، ھەمیشە ھەم سیاسەت و ھەم حیزبایەتیم بە ئالیەت زانیوە بۆ خزمەتی خەڵکی کوردستان. لەوەش باڵاتر، ھەرچیم کردوە بۆ سەر بەخۆیی خاکی پیرۆزی کوردستان کردومە. بۆ یەک چرکەش لە ژیانی شەخسیمدا بیرم نایەت بۆ تاکتیکیش بوبێت، بڕوام بە کەمتر لە سەربەخۆیی ھەبوبێت و کارم بۆ کردبێت.\nلەم وێستگە زۆر ھەستیار و پیرۆزەی ژیان و کوردایەتی و سیاسەتدا، کە بڕیاری ڕیفراندۆم (وەک ئالیاتێک بۆ ھێنانەدی ئاواتی لەمێژینەی گەلێک بوەتە ئەمری واقیع) پێم وایە مەرامی نامەرد زۆرن بۆ بچوک کردنەوەی ئەم (گەورەترین) پڕۆژە نیشتیمانیە. ھەر بۆیەش لە ڕێگەی ئەم نوسراوەوە ھەڵپەساردنی ھەموو کار و ئەرک و بەرپرسیارێتی خۆم لە سەرجەم ئۆرگانەکانی حیزبماندا ھەتا دوای ڕیفراندۆم ڕادەگەیەنم. چونکە پێم وایە ئەمڕۆ ڕۆژی کوردایەتی و کوردستانی بوونە، نەک شەڕە دەم و چەلەحانێی حیزبایەتی بچووک و بەرتەسک.\nبە دڵنیاییەوە بەڕێزتان ھەر ئیجرائاتێکی حیزبی بەرامبەر بەندە بنوێنن قوبوڵی دەکەم و، نە موناقەشەی ئیجرائاتەکانتان دەکەم و نە حوکمیشتان (تەممیز) دەکەم. بەڵام لە بڕیاری خۆم پەشیمان نابمەوە.\nھەر کات پڕۆسەی ڕێفراندۆم کۆتایی پێ ھات، دیسانەوە لەخزمەتتاندا دەبم و ئەرکی حیزبی خۆم (ھەر وەک ھەمیشە) زیاد لە پێویست جێبەجێ دەکەم.\nدواجار لەم ھەلە مێژوویەدا ڕێگەی براتان بدەن با تەنیا کورد و کوردستانی بم و ھیچیتر. من لەمڕۆوە پارتی نیم، ھەتا کۆتاییھاتنی پڕۆسەی ڕیفراندۆم.


داخوازییه‌کانی رۆژئاوا و ئیسراییل سه‌باره‌ت به دانووسانه ناوکییه‌کانی ئێران\n21:47 - 20 خاکەلێوه 2712\nکوردستان میدیا: وڵاتانی رۆژئاوایی و ئیسراییل داخوازییه‌کانی خۆیان سه‌باره‌ت به دانووسانی به‌رنامه‌ی ناوکیی رێژیمی ئێران ده‌خه‌نه روو.\nئێهوود باراک وه‌زیری به‌رگریی ئیسراییل له سه‌ردوبه‌ندی دانووسانه‌کانی ئێران و شه‌ش ده‌سه‌ڵاتی گه‌وره‌ی جیهان، سه‌باره‌ت به به‌رنامه‌ی ناوکیی ئه‌و وڵاته، خوازیاره رێژیمی ئێران ده‌رکی تێکڕای دامه‌زراوه ناوکییه‌کانی له رووی پشکێنه‌رانی ئاژانسی نێوده‌وڵه‌تیی وزه‌ی ناوکی بکاته‌وه و زانیارییه پێوه‌ندیداره نیزامییه‌کانی بڵاو بکاته‌وه.\nبه‌پێی راپۆرتی هه‌واڵده‌ریی نیۆیۆرک تایمز، ئێهوود باراک سه‌باره‌ت به داخوازییه‌کانی ئورووپا سه‌باره‌ت به دانووسانه ناوکییه‌کانی ئه‌و وڵاته گوتوویه‌تی: ئه‌و داخوازی، یان مه‌رجانه له یه‌ک حه‌وتووی رابردووه‌وه له ئارادا بوون.\nوه‌زیری ده‌ره‌وه‌ی ئیسراییل داوای کردووه دامه‌زراوه ناوکییه‌که‌ی فه‌ردۆ دابخرێت و ئورانیۆمی پیتێنراوی رێژیمی ئێران به چڕیی له سه‌دا 20 بۆ ده‌ره‌وه‌ی سنووره‌کانی ئێران رابگوێزرێت.\nژنراڵ ئامووس گیلاد، به‌رپرسی کاروباری دیپلۆماسیی و ئه‌منیه‌تیی وه‌زاره‌تی به‌رگریی ئیسراییل گوتوویه‌تی: گرینگترین به‌شی راپۆرتی هه‌واڵده‌ریی رۆیتێرز ئه‌وه‌یه که له روانگه‌ی ئه‌مریکاوه ئێران ئیزنی دروست کردنی چه‌کی ناوکیی نییه.\nسه‌رچاوه دیپلۆماتیکه‌کان بڵاویان کردۆته‌وه، که ده‌سه‌ڵاته رۆژئاواییه‌کانی ئاماده نین له‌سه‌ر ئورانیۆمی پیتێندراوی رێژیمی ئێران به چڕیی له‌سه‌دا 20 رێککه‌وتن بکه‌ن.


هەپەگە ٧ سەربازی تورکی لە هەفتانین سزادا – کوردی – RojNews.News\nهەپەگە ٧ سەربازی تورکی لە هەفتانین سزادا\n25/08/2020 - 5:25:51 pm\nگەریلاکانی هەپەگە لە چوارچێوەی هەنگاوی شۆڕشگێری جەنگی هەفتانیندا ٧ سەربازی تورکیان لە هەفتانین سزادا و ٣ داگیرکەریشیان بریندارکرد.\nهێزەکانی گەریلا لە چوارچێوەی هەنگاوی شۆڕشگێری جەنگی هەفتانیندا ٢٠ی ئاب لەدژی سوپای داگیرکەری تورک چالاکیان ئەنجامدا، ئەمڕۆ ناوەندی ڕاگەیاندن و چاپەمەنی هەپەگە لەوبارەیەوە ڕاگەیەنراوێکی بڵاوکردەوە کە بەمشێوەیەیە:\n“لەدژی ئۆپەڕاسیۆنی سەربازی سوپای داگیرکەری تورک کە لە هەرێمی هەفتانینی سەر بە هەرێمەکانی پاراستنی میدیا بەردەوامە، هێزەکانمان لە چوارچێوەی هەنگاوی شۆڕشگێری جەنگی هەفتانیندا ٢٠ی ئاب چالاکیان ئەنجامدا، زانیاری لەبارەی چالاکیەکان بەم شێوەیەیە:\nهێزەکانمان کاتژمێر ٠٨:٠٠ لە دەوروبەری گوندی بانیکە سەربازە داگیرکەرەکانی دەوڵەتی داگیرکەری تورکیان کۆنتڕۆڵ کرد، لەنێوان گۆڕەپانی پیربۆڵا و بانیکە لە کاتێکدا کە سەربازانی دوژمن دەیانویست بچنە گوندی بانیکە لە نزیکەوە لە داگیرکەرەکانیاندا، لەو چالاکیەدا ٥ داگیرکەر سزادران.\nهێزەکانمان هەروەها لە قوڵێکی دیکەوە داگیرکەرەکانیان کۆنتڕۆڵ کرد کە لە ناوچەکە دەگەڕان و دواتر بە ڕێبازی سابۆتاژ چالاکیان ئەنجامدا، لەو چالاکیەشدا ٢ سەربازی دوژمن سزادران و ٣ سەربازیش بریندار بوون.\nهەڤاڵانمان مزگین و زانا کە لە ڕۆژی دەستپێکی ئۆپەڕاسیۆنی داگیرکەر لە بەرەی شەڕ بوون و مۆری خۆیان لە بەرخۆدانێکی گەورەدا، لەو شەڕەدا بە شێوەیەکی فیداییانە شەڕیان کرد و گورزی گەورەیان لە دوژمندا، هەڤاڵانمان مزگین و زانا لە هێرشی ئاسمانی سوپای داگیرکەری تورکدا شەهید بوون. زانیاریەکان لە بارەی ناسنامەی شەهیدەکانمان دواتر بۆ ڕای گشتی بڵاودەکەینەوە.\nئەحمەدی حاجی ڕەشید: هەفتەی داهاتوو شاندی هەرێم دەچێتەوە بەغدا\nكۆبوونەوەی لوتكەی عێراق و میسر و ئوردن بەڕێوەچوو


سەرکردەی داعش ئەبو عومەرەین کە لە ڤیدیۆیەکدا له 2014 دەردەکەوێت له‌كاتێكدا بارمتەی گروپه‌كه پیتەر کاسیگی ئەمریکی دەکوژێت، لە هێرشێكی هاوپەیماناندا کوژرا لە 2 کانونی یەکەم. [وێنەکە لەسەر ئینتەرنێت بڵاوبۆتەوە]\nرێکخراوی "دەوڵەتی ئیسلامی لە عێراق و سوریا" (داعش) ژمارەیەکی زۆر لە فەرماندە و ئەندامەکانی لەدەستداوە لە شەڕی بەردەوامی دێرەزووری سوریا و له عێراقیش، کە توانای شه‌ڕكردنی گروپەکەی لاوازکردووە لەگەڵ هەوڵەکانی راکێشانی ئه‌ندامان، پسپۆڕان بە دیارونایان وت.\nرۆژنامەوانی سوری، محەمەد عەبدوڵا بە دیارونای وت زۆرێك لە فەرماندە پلەیەکەکانی داعش لەم ماوەیەی دواییدا لە سوریا کوژران.\nوتی لەنێویاندا بەرچاوترینیان ئەبو عومەرەینبوو کە لە ڤیدیۆیەکدا له 2014 دەردەکەوێت بارمتەی ئەمریکی پیتەر کاسیگ دەکوژێت.\nعومەرەین لە هێرشێكی ئاسمانی هاوپەیماناندا کوژرا لە 2 کانونی یەکەم.\nهاوڵاتیانی بەریتانی ئەله‌کساندا کۆوتی و شەفیع شێخ کە پەیوەندییانكردبوو بە رێکخراوی 'دەوڵەتی ئیسلامی لە عێراق و سوریا' (داعش)ه‌وه، لە شوباتدا لەلایەن هێزەکانی سوریای دیموکراتەوە دەستگیرکران. [خاوەنی وێنە: محەمەد عەبدوڵا]\nمحەمەد جەواد کازم، هاوڵاتیەکی ئێرانی کە ناسراویش بوو بە ئەبو ئیسلام بەلجیکی، لە پێکدادانەکانی هێزەکانی سوریای دیموکراتدا کوژرا لە دێرەزوور لە 27 تشرینی دووەم.\nیەکێك لە بەناوبانگترین فەرماندەکانی داعش، محەمەد مەحمود کە لەبنەڕەتدا نەمسایی-میسرییە و ناسرابوو بە ئوسامە غەریب، لە هێرشێكی هاوپەیماناندا لە دێرەزووری خۆرهەڵات کوژرا لە کۆتایی تشرینی دووەم.\nئەبو یەعقوب مەقدیسی، کە پێشتر "ئەمیری توێژینەوە"ی داعش بوو، لەگەڵ فەرماندەی مەیدانی ئەبو موسعەب سەحراوی و حەفس هەمەدانی، لە هەمان هێرشی ئاسمانییدا کوژران.\nلە سەرەتای ئەمساڵدا، جێگری سەرکردەی داعش ئەبوبەکر بەغدادی، ئەبو عەبدولڕەحمان تەمیمی عوتەیبی جەزراوی لە هێرشێكی ئاسمانیدا کوژرا لە شوبات.\nهێزە ئاسمانیەکانی عێراقیش ئەیاد عوبێدییان کوشت، ناسراو بە ئەبو سالح حەیفا.\nلە شوبات، هێزەکانی سوریای دیموکرات دوو ئەندامی داعشیان دەستگیرکرد کە هاوڵاتی بەریتانیا بوون -- ئەله‌کساندرا کۆوتی و شەفیع شێخ.\nئەندامێكی داعش، دێنیس مامادو گێرهارد کوسپێرت، کە هاوڵاتیەکی ئەڵمانی بوو ناسرابوو بە ئەبو تەلحە ئەڵمانی، لە کانونی دووەمدا لە سوریا کوژرا.\nبەئامانجکردنی سەرکردەکانی داعش 'زۆر گرنگە'\nعەبدوڵا وتی مەرگی هەموو ئەم فەرماندە و ئەندامانەی داعش لەمساڵدا لەگەڵ زۆرێکی دیکە لە ساڵانی پێشوودا"روونیدەکاتەوە کە گروپەکە زۆربەی ئەو سەرکردانەی لەدەستداوە کە رۆڵیان هەبوو لە هاندانی گەنجاندا بۆ هاتنە ریزەکانیان لەسه‌رانسه‌ری جیهاندا و شەڕکردن لەگەڵیان".\nشیکاروانی ستراتیژیی، لیوا یەحیا محەمەد عەلی، کە خانەنشینی سوپای میسر بووە، وتی: "بەئامانجکردنی سەرکردەکانی داعش زۆر گرنگه و پێویستە لە شەڕی دژی گروپەکەدا لەبەر چەندین هۆکار."\nبە دیارونای وت كه لێدانی سەرکردەکان ریزەکانیان ناجێگیردەکات لەواقیعدا "لەبەر ئەو ناڕێکییەی بەدواییدا دێت لەڕووی فەرمان و رێنمایی [سەربازییەوە]".\nوتی لەڕووی دەروونییەوە، لەدەستدانی فەرماندەی پلەیەك کاریگەریی نەرێنیی هەیە لەسەر ورەی چەکداران.\nوتیشی: "گەر ئەو فەرماندانە یەك لەدوای یەك بکوژرێن سەرەڕای هەنگاوی ئەمنی توند بۆ پاراستنیان، ئەوە مانای چی ده‌گه‌یه‌نێت بۆ دەرفەتی زیندوومانەوەی ئەندامانیان؟"\nعەلی وتی بڵاوبوونەوەی بەرفراوانی هەواڵی زیانەکانی داعش کاریگەریی لەسەر توانای گروپەکە دەبێت بۆ راکێشانی چەکداری نوێ.\nوتیشی داعش "ئەو توانایەی جارانی نەماوە و یەکێك لە ئامرازە گرنگەکانی راکێشانیشی لەدەستداوە".\nپسپۆڕی سەربازی، لیوا وائیل عەبدولموتەلیب، کە خانەنشینە لە سوپای میسردا، وتی: "بەئامانجکردنی فەرماندە و ئەمیرەکانی گروپەکە بەشێوازێکی زۆر ورد بەڕێوەدەچێت کە پێکهاتووە لە جێبەجێکردنی ئۆپەراسیۆنی سەربازی و هەوڵی هەواڵگریی زیرەکانەدا."\nبە دیارونای وت ناکرێت ئەم هێرشانە بەبێ هەواڵگریی پشتپێبەستراو ئەنجامبدرێن لەلایەن تیمەکانی ناوچەکە و ئامرازی پێشكەوتووی چاودێری و شوێنپێهەڵگرتنەوە.\nوتی ئەمانەش فڕۆکەی بێفڕۆکەوان و سەتەلایتیان تێدایە، کە رۆڵی سەرەکییان هەیە "چونکە ئەو داتایەی دەیبەخشن، کۆدەکرێتەوە و دەپشکنرێت لەگەڵ ئەو هەواڵگرییانەی کۆکراونەتەوە لە ناوچەکە تا ئامانجەکان پشتڕاستبکرێنەوە".


03/09/2020 | 550 جار خوێندراوەتەوە\nلە پەراوێزی سەردانەکەی ماکرۆندا\nلەسەر قسەیەکی سەرۆکی هەرێمی کوردستان کە گوتویەتی: کورد شانازی بە عیراق بونی خۆیەوە دەکات، سایتەکان وروژاون و رەخنەی جۆراو جۆر دەبیستین، بە پێویستی دەزانم لەم بارەوە کێشەکانی کۆن و نوێ لەسەر عیراقچی و کوردستانی باسبکەم، بۆچوونی خۆشم لە دیدی ئێستاوە دەرببڕم.\nعیراق... ساڵی یٔایندە پێ دەنێتە سەدەیەک دامەزراندنی قەوارەیەک، کە بەدڵخوازی عەرەب و ناڕەزایی کورد، سەپێنرا.. ناویشی نرا عیراق، ناوی عیراقیش لەدێر زەمانەوە ئەر ئەبووە، بەڵام نەک لەچوارچێوەی قەوارەی سیاسی و یاسایی دوای کۆلۆنیالیزمی کلاسیکی بریتانیا! ماوەیەکیش، بەناوچەی خوزستانی یٔێران، گوتراوە عیراق!\nکە ئەم قەوارە نوێیە، لەسەر زەمینی عیراقی یٔێستادا داتاشرا، سەر زەمینەکە سێ ویلایەت بوو، ویلایەتی بەغدا، ویلایەتی بەسرە و ویلایەتی موسڵ...واتا: شیعەی باشورو سوننەی ناوەڕاستی عیراق و باشوری کوردستان، دانویان بەیەکەوە نەکوڵاوە.. بۆیە سـێ ویلایەتەکە پێک ئێنراوە. دەشێ دانی پیا بنێین کە عوسمانیەکان بە تیوکراتی خۆیانەوە، دوای دوو سەدە لە کوشت و کوشتاری عوسمانی و سەفەویەکان، یٔەم سێ ویلایەتەیان لە سەدەکانی ناوەڕاستدا، گونجاوتر دامەرزاند. کەچی بریتانیا، کە لانکی یەکەمین شۆڕشی دیموکراسی جیئان بوو، چارەسەرێکی نەسازاوی بەناوی عیراقەوە سەپاند!\nکە قەوارە داتاشراوەکە دامەزرا، کورد نەیسەلماند. ئەتا سییەکانیش بەرئەڵستی کرد. بەڵام بریتانیاو شۆڤێنێتی عەرەب.. پاشان کەمالیەکان، لە دوای رێکەوتننامەی لۆزان -١٩٢٣ەوە، بەرە بەرە خەونی کوردیان، کوشت!\nلەوساوە.. عیراقچێتی و کوردستانی، لە کوردستان و عیراقدا، سەریئەڵداوە. لە عیراقدا، گۆڤاری (تێگەیشتنی راستی) سەکۆی عیراقچێتی بوو.. رۆژنامەکانی یٔومێدی یٔیستقلال و ژیانەوەی کوردستانیش، سەکۆی سەربەخۆیی کوردستانی بوون؛ شێخ مەحموود، دوا سەرداری پەرچەمەداری سەربەخۆیی باشوری کوردستان بوو، کە ئەتا دوای راپەڕینی یٔەیلولی بەردەرکی سەرا ١٩٣٠، دەیشەکاندەوە!\nتێزی یٔۆتۆنۆمی، لەسەردەمی یٔیتحادو تەرەقی تورکیاوە، لەسەر دەستی شێخ عەبدولقادری نەئرییەوە، خزاوەتە ناو یٔەدەبیاتی کوردایەتیەوە.\nپارتی ١٩٤٦ یەکەمین حزبی سیاسی کوردستانە، لە ژێر کاریگەری سیستەمی شورەوی-ستالین و پارتی کۆمۆنیستی عیراق (نەک پارتی تودەی یٔێران کە دژی یٔۆتۆنۆمیش بووە) تێزی (دیموکراسی بۆ عیراق و یٔۆتۆنۆمی بۆ کوردستان)ی کردە ستراتیژ. یٔەمەش لەسەردەمێکدا .. بارزانی و بەشێکی بارزانیەکان، چوبونە شورەوی.. لە کوردستاندا، ئەمزە عەبدوڵڵا و برایم یٔەحمەد لە چلەکان ئەتا ناوەڕاستی پەنجاکان.. دوای یٔەوە مام جەلال-یش، فۆرمیلای یٔۆتۆنۆمیان قوڵ قوڵ یٔاوێتەی یٔایدیۆلۆژیەتی پارتی کردو توندیش لەگەڵ لایەنە سیاسیەکانی عیراقدا، گرێیاندا. سەرەڕای جیابونەوەی جەلالی – مەلایی ئەتا ساڵی ١٩٧٥ ستراتیژی یٔۆتۆنۆمی، خایاندی. لە راستیدا.. جەلالی، بۆ عیراقچێتی، لەو دۆخەی دووبەرەکیەدا، لە یٔۆتۆنۆمیش کەمتری قبوڵکرد!\nیەکێتی و کوردستانی .. عیراقچی\nیەکێتی، لە (نامیلەکەی یەکێتی نیشتمانی کوردستان بۆچی دا؟)، یەکەمین لایەنی کوردستانییە، دوای کۆمەڵەی (ژ.ک) بە ڕۆشنی .. ستراتیژی کوردستانیەتی ئاوتای ستراتیژی دیموکراسی بۆ عیراق و کوردستانی یٔۆتۆنۆم، لە یٔایدیۆلۆژییەتی خۆیدا چەسپاندو جەختی کردەوە، کە پەیوەندییەکی یٔۆرگانیکی لە نێوان خەباتی بەشەکانی کوردستانی داگیرو دابەشکراودا ئەیە. واتا: یەکێتی، نەک ئەر لە رووی فرەییەوە، بەڵکو لە رووی فەلسەفەی سیاسی نەتەوایەتیشەوە لەساڵی ١٩٧٥، رێبازێکی نوێی کوردایەتی نەخشاد.\nلەسەرەتای دامەزراندنی کۆمەڵەی مارکسی-لینینی- یٔەندێشەی ماوتیسیتۆنگدا ١/٦/١٩٧٠ سەرەڕای یٔەوە کۆمەڵە ستراتیژی سەربەخۆیی کوردستانی نەبوو، بەڵکو ئەر باسی یٔۆتۆنۆمی دەکرد، کەچی رەوتێکی عیراقچی ئەتا ساڵی ١٩٧٢یش لەناو کۆمەڵەدا ئەبوو. یٔەم رەوتە دیموکراسیانەو یٔارەزوومەندانە، لە کۆمەڵە دروکەوتنەوە. یٔیتر لە مێژووی یەکێتیدا، جگە لە پڕوپاگەندەی بێ بناغە.. رەوتێکی عیراقچی لە یٔارادانەبووە. تەنانەت کە یەکێتی، لە دوای دووەمین کۆنفرانسی کۆمەڵەی رەنجدەرانیش، دروشمی کوردستانی یٔۆتۆنۆمی (ئاوینی ١٩٨٢ –گوندی خەتێ) گۆڕی بە مافی چارەی خۆنوسین، سەرپای یەکێتی، بەڕەوتی جیاوازەوە، قبوڵیان بوو.\nکە راپەڕینی ١٩٩١ سەری گرت و حکومەتی عیراق لە ژێر فشاری نێودەوڵەتیدا بڕیاری ٦٨٨ی قبوڵ کردو ئێڵی (٣٦) سەپێنرا، (١١) ساڵی رەبەق، سوپاو دەزگاکانی موخابەراتی عیراق، کوردستانیان جێئێشت؛ یٔەو کاتە، پارتی لەگەڵ عیراقدا نەرم و یەکێتی توندبوو، ئیچ لایەک بیریشیان لە جیاکردنەوەی کوردستانیش نەدەکردەوە، گەرچی بە کردەوە، سەر بە خۆش بووین!\nکە رژێمی سەدامیش روخا، مام جەلال و بارزانی، پێش سەرکردەکانی عیراق گەیشتنە بەغداو داوای عیراقی فیدراڵی یەکپارچەیان دەکرد!\nکە بڕیاری ریفراندۆمیش درا.. سەرەڕای جیاوازیەکان.. ناکۆکیەکان.. مل ملانێکان، یٔەو لایەنانەی بەشداری کۆبونەوەی حزبە کوردستانیەکانیان دەکرد، ئەموشیان بڕیارەکەیان پەسەند کرد؛ تەنانەت یەکێتی.. لە دوا کۆبونەوەی سەرکردایەتیدا، پێش دوا پەسەندی ریفراندۆم لەسەری رەشدا، کردی بە مەرج کە:\nیەکەم: ریفراندۆم لە پێناوی سەربەخۆیی دا بێ.\nدووەم: کەرکوک و ناوچەکە کێشە لەسەرەکانیش بگرێتەوە (کاتی دێت یٔەم راستیە روونتر باسبکەم).\nناخۆشترین سیاسەت، سیاسەتی دوو فاقییە. لە ریفراندۆمدا.. ئەڵە کرابێ.. یان دووچاری ئەڵدێریش بوبین، پاشگەزبونەوە لە بڕیارەکان لەلایەن لادەرو بادەرەکانەوە، پەشمە!!\nپێش دوا بڕیاری ریفراندۆم، لەسەر پێشنیازی من، کۆبونەوەی مەکتەبی سیاسی لە ئەولێر کرا. کۆبونەوەکەم بۆ یٔەوە رێک خست، بەڵکو ریفراندۆم لە کەرکوکدا، نەکرێ. ئەندێک ئەڤاڵ پێشیان ناخۆشبوو کۆبونەوەکەشم رێکخستوەو سور بوون لەسەر بۆچوونەکانیان.. پێیان وابوو، ریفراندۆم سەردەگرێ و سەربەخۆییش دێتە دی! کە واتا: با یەکێتی بێ بەش نەبێ. ناچار لە کۆبونەوەکەدا دوو بۆچونەکەم خستە دەنگەوە، یٔایە:\n-لەکەرکوک و ناوچە کێشە لەسەرکانیشدا، ریفراندۆم یٔەنجامبدەین؟\n-یان .. موزەکەرەیەک بدەینە لایەنە سیاسیەکان، لەناوچە کێشە لەسەرەکاندا، نەکرێ..\nمن و (٥) ئەڤاڵ لەگەڵ یٔەنجام نەدانی بووین، لە کەرکوک .. (٦) ئەڤاڵ لەگەڵ یٔەنجامدانی بوون.. ئەڤاڵ ئێرۆ لەناو (٦) ئەڤاڵەکەدا دەنگی داو یٔێمە دۆڕاین!!.\nدۆخی یٔێستاو عیراق\nئەمووان دەزانین، دۆخێکی مەترسیدار، سەرەنجامی کەڵکەبوونی ئەڵەو کەموکوڕییەکانی (٢٩) ساڵی رابوردوو، لە رووی قەیرانی یٔابوری و ناڕەزایی خەڵکەوە، لە یٔارادایە. ئاوکات.. مەترسی سیاسەتی نێودەوڵەتی و یٔیقلیمیش، یٔەگەرێکی دوور نییە!\nستراتیژی چارەسەری یٔێستا دیارە.. کە لەبەغدایە. یٔەرکمانە یٔەم ستراتیژە، لەم قۆناغەدا، ئەمە لایەنە فۆرمێلا بکرێ و بگەیەنرێتە رێکەوتنێکی تۆکمەش.. بەڵام، رێکەوتنەکە بەراستی ئەمە لایەنە بێ.. مادەی (١٤٠) و.. بووجەو موچەش، بنەمای رێکەوتنەکە بێ..\nیٔایە، رێکەوتنی وا، خەونی سەربەخۆیی، لەناو ئەست و ئەڵوێستی کورددا، تا ئەتایە، لەبار دەبات؟ بێگومان نەخێر . نمونەیەک بەگرنگ دەزانم، بۆ یٔەم مەسەلەیە بئێنمەوە..\nلە دانوستانی ١٩٨٤دا، مام جەلال، بە وردی باسی دیموکراسی بۆ عیراق و یٔۆتۆنۆمی راستەقینەی بۆ تاریق عەزیزی و وەفدی حکومەت دەکرد.. تاریق عەزیز، گوتی:\nیٔوستاز جەلال؛ زۆر باسی دیموکراسی بۆ عیراق دەکەی.. یٔایە یٔەتوانی بۆمان واژۆ بکەیت، کورد ئەرگیز لە عیراق جیانابێتەوە..؟!\nمام فەرمووی... من، یٔێستا نوێنەرایەتی کوردەکەم.. کـێ دەڵـێ، بافڵی کوڕم گەورە نابێ و بڕیارەکانی من رەت ناکاتەوە.. بۆیە، دەسەڵاتی نوسینی نامەی وام نییە..\nیٔێستاش .. کە وەفدی کوردستان، جەنابی ماکرون دەبینن و قسە لەوە دەکەن، کورد بەشێکی دانەبڕاوی عیراقە، قسەکەیان بۆ دۆخی یٔێستایەو بۆچونەکەشیان دەرئەق بە دۆخەکەو قۆناغەکە، راست و دروستیشە.. نەک بۆچونی یٔەوانەی، کە دەیانەوێ، یٔەگەرەکانی روداوەکانی یٔایندەش.. لە باربەرن..کاتێ بۆچوون تێکەڵاوی رقی سیاسی و کاردانەوە دەکرێ..ناتوانێ بابەتی بێ!


ژانی هه‌موو جیهانم.. من فرمێسکم!! – Denegkan\nژانی هه‌موو جیهانم.. من فرمێسکم!!\nbydengekan\tNovember 30, 2010\tژنان\nبە بۆنەی ٢٥ی نۆڤامبەر رۆژی دژی توندوتیژی بەرامبەر بە ژنان\nمن ده‌ناسی ئه‌ی هاوڕێی دێرین؟!\nمن له به‌ره‌ی هه‌ستی ئاوم و دراوسێمه شه‌پۆلی مێهره‌بانی و خۆمم ده‌ریا.\nفرمێسک رازه، رازی به‌ردینی بزه‌ی بڕک و ژان.\nشوێن پێی فرمێسکه‌کانم هه‌ڵگره!\nخه‌ونێک نیم له ئاڵۆزیی چاوه‌کانتدا ته‌عبیرم بکه‌یه‌وه..\nسرودێک نیم له ژێر کڵپه‌ی ئاگردا بمڵێیه‌وه..\nده‌نگێک نیم له گه‌رووی زه‌مانه‌وه بمبیستی..\nبۆنێک نیم له هه‌ناسه‌ی وه‌رزێکدا هه‌ڵمبمژی..\nیان ره‌نگێکی وه‌ها که بمبینی یان شتێکی که بمزانی..\nمن ژانی هه‌موو جیهانم، باران له‌گه‌ڵ ده‌ریا ده‌دوێ..\nبه‌فر له‌گه‌ڵ هه‌تاو.. ئه‌ستیره له‌گه‌ڵ مانگ..\nشه‌و له‌گه‌ڵ رۆژ و\nزه‌ویش له‌گه‌ڵ ئاسمان و\nمنیش له‌گه‌ل تۆ ده‌دوێم..\nمن ژانی جیهانم و هاواری خنکاوم.\nمن رازی نه‌درکاوی لێوه‌کانتم و به ترپه‌ی پیته‌کانته‌وه ژان و ئازارت ده‌ژیم.\nله ته‌نیایی روناکمدا له‌گه‌ڵ تۆ لێوی رۆندکم مژتووه..\nمن مردووم و ئاشقی زیندوو‌بوونی تۆ.\nله‌گه‌ل تۆ ده‌دوێم ئه‌ی بێده‌نگترین هاوار..\nمن له گه‌رووی تۆدا تێگه‌یشتووترین ده‌نگم هاوارم که…\n(ئیسماعیل ئیسماعیل زادە)\nبا ساتێک بیر بکەینەوە کە بۆ فرمێسک هەڵدەڕێژین؟!\nئایا فرمێسکەکانمان بۆ ئارام کردنەوەی رۆحمانە ؟ یان بۆ ئەوەی ئاخ هەڵدەکێشین و ناراحەتین؟ یان فرمێسکی خۆشین؟.\nهیچ مرۆڤێ له دنیادا نییه که ته‌نانه‌ت بۆ جارێکیش بێ نه‌گریابێ. ئاژه‌ڵیش ده‌گری! که‌چی نه‌ک به ئالۆزیی گریانی مرۆڤ. مرۆڤ کاتێ پێ ده‌نێته سه‌ر ئه‌م که‌ونه به گریان و هێمای فرمێسک هه‌بوونی خۆی به مرۆڤه‌کانی سه‌ر زه‌وی راده‌گه‌یه‌نێ. کاتێک منداڵێک دەگری و هێدی هێدی فرمێسک لە چاوی دا کۆ دەبێتەوە و بە لا رومەتەکانیدا دێتە خواری نازانێ واتای ئەو فرمێسکە چیە، کاتێک گەورە دەبێت و هەست بە ئازار و خۆشی یەکان دەکات هێدی هێدی فرمێسکەکان واتا دەگرن و بۆ ئامانجێک بە سەر رومەتەکانیدا سەراو ژوور دەبن.\nئێمە هەر لە منداڵیەوە فێر دەبین بگرین و بە گریان هەستی خۆمان دامرکێنین، ئارام ببینەو ەو ئەو ئازارەی کە لە دڵمان دایە بەو فرمێسکانە بشۆینەوە. فرمیسک سوکنایی بەخشە، فرمێسک سیمبولی هەستێکی شاراوەیە، رەمزی دیتنەوەی ئۆمید و روناکی بەخشی دەروونە.\nگریان له به‌شێک له کولتووره‌کاندا به کارێکی نه‌شیاو و منداڵانه له‌قه‌ڵه‌م ده‌درێ و له به‌ر چاوی که‌سانی دی به کارێکی سوک و چروک داده‌نرێ. هونەری کۆکردنەوەی دانە دانەی دلۆپی فرمێسک لە چاواندا لە لای ژن هەیە، ئەوە هونەرێکە کە پیاویش لە دوای بلوغ بوونیەوە لە بن سێبەری نەریت و کولتوردا دەیشارێتەوە، لە لای ئێمە گریان بە خاڵێکی لاواز دەبیندرێت و هەر بۆیەش کاتێک مرۆڤێک دەگری وەکوو مرۆڤێکی لاواز و بێ دەسەڵات دەنرخێندرێت. زۆر جار ئەو خاڵەیان به‌دژی ژن بە کار هێناوە و بەوەش ئەوەندەی دیکە سەرکۆنەیان کردووە.\nفرمێسک تەنیا هێمای خەم نیە، بەلکۆ لە خۆشیەکاندا هاورێی مرۆڤە و تەنیا فرمێسکە کە واتای ئەو خۆشیە لە لای مرۆڤ شکۆدار دەکات و بەرزترین ئاستی خۆشی دەنەخشێندرێت. بەڵام له‌به‌ر ئه‌وه‌ی ئێمە هەمیشە لە گەڵ ئیش و ئازار گەورە بووین، فرمیسکی خۆشی کەمڕەنگ تر بۆتەوە. زۆرجاران لە خەڵوەتی تەنیاییماندا فرمێسک دەبێتە هاوڕێ و بە نەرمی خۆی روومەتەکانمان ماچ دەکات و بە تینی خۆی هیوای دەستپێکێکی نوێمان پێ دەدات.\nله کۆتاییدا ده‌بێ بڵێین، فرمێسک ئامرازێکه بۆ سازدانی په‌یوه‌ندیی.. زمانێکی جیهانییه بۆ یارمه‌تی وه‌رگرتن و پشتگیری کۆمه‌ڵایه‌تی..وەرن باساتێک لەگەڵ ئەو ژنانە فرمێسک هەلرێژین کە لە گونجی ژوورەکەی دا لە بن ستەمی زاڵمکاریدا دەناڵێنێت، و لەگڵ ئەو کیژەلۆکە تازە پێگەیشتووە کە لە بن نێوی ناموس کوژرا فرمێسک هەڵرێژین،\nوەرن با تێبکۆشین فرمێسک لە سەر گۆنای دایکانی شەهید و داخدار و ژنانی ستەمدیدەی گەلەگەمان تێکەڵ بە عەتری گولێ بەهاری کەین و بە سەر مەزاری شەهیدان و ژنانی قارەمانی بێ ناو بپڕژێنین.\nPrevious شه‌ش تشت ….. ناڵه عه‌بدولڕه‌حمان\nNext گرنگی کۆنسێپت له هونه‌ری ئینسته‌له‌یشندا


سەرەخۆشینامەی عارف باوەجانی سەرۆکی پارتی سەربەستیی کوردستان، لە پێوەندی بە شەهیدکردنی ئەحمەد مەولا سەرکردەی ئەحوازی، لە لایەن تێروریستانی ئێرانەوە.\nسەرەخۆشینامەی عارف باوەجانی سەرۆکی پارتی سەربەستیی کوردستان، لە پێوەندی بە شەهیدکردنی ئەحمەد مەولا سەرکردەی ئەحوازی، لە لایەن تێروریستانی ئێرانەوە. سەرەخۆشینامەی عارف باوەجانی سەرۆکی پارتی سەربەستیی کوردستان، لە پێوەندی بە شەهیدکردنی ئەحمەد مەولا سەرکردەی ئەحوازی، لە لایەن تێروریستانی ئێرانەوە.\nجەماوەر و حیزب و لایەنە سیاسییەکانی وڵاتداگیرکراوی ئەحواز لە ناوخۆ و درەوەی وڵات:\nبەڕیزان بنەماڵەی شەهید و هەڤاڵان و ئەندامانی بزووتنەوەی ئازادی ئەحواز (حركة النضال لتحرير الاحواز ) .\nبە داخەوە کە ڕٶژی ٨ / ١١ / ٢٠١٧ سەرکردەی دڵسۆز و چالاکی ئەحوازتتان، واتە بەڕیز ئەحمەد مەولا ناسرا بە ئەحمەد نیسی لە بەر دەرکی ماڵەکەی خۆی لە لاهای، درا بەر گوولەی پر لە قین و دژی ئازادی و مرۆڤایەتی و نا جوامیرانە شەهیدکرا.\nشەهیدکردنی سەرکردە ئەحمەد تەنیا خەم و پەژارەی بۆ حیزب و بنەماڵەو ئەحوازییەکانی نەبووە، بگرە هەموو مرۆڤێکی ئازادیخواز، بە تایبەت ئێمەی کوردستانی کە هەمیشە قوربانی دەستی تروریستین ناڕەحات کردوە. ئەوەی کە زۆر جێگەی داخەو بۆ من و هەرگیز لە یادم ناچێت ئەوەیە، کە رۆژێ پێش شەهیدبوونەکەی بە تەلەفون پێکەوە قسەمان کرد، قەرار بوو لە ڕێکەوتێکی دیاریکراودا لە ئەمستەردامی پایتەخت یەکببینین، بەڵام مخابن ئەو دیدارەمان کەوتە قیامەت.\nهەرچەند تا ئیستا پۆلیسی هۆڵەندا بە ڕەسمی باسی ئەنجامدەرانی شەهیدکردنەکەی نەکردوە. بەڵام هیچ گوومان لەوەدا نییە، کە بوونی کەسانی چالاکی بواری ماف و ئازادییەکانی گەلانی بندەستی وەک کوردستان وئەحواز و بەلوچستان و نەتەوەکانی دیکەی بندەست، هەمیشە بوونەتە نێچیری مرۆڤکووژانی کۆماری ئیسلامی ئێران، هەر بۆیەش ئەم کردەوە تروریتسییەش کردەوە و پێشەی ئەم ڕێژیمەیە. هەر وەک ٢ سەرکردەی دیاری رۆژهەڵاتی کوردستانیان، وەک دوکتۆر قاسملو لە ڤیەنای پایتەختی نەمسا، دوکتۆر شەرەفکەدی لە بەرلەنینی پایتەختی ئەڵمانیا شەهیدکردن.\nمخابن هەمیشە بە نەوت و سەروەتی کوردستان و ئەحواز مامەلە و سەودای پێکراوە بۆ شاردنەوەی کردەوە تروریستیەکانی کۆماری ئیسلامی ئێران .\nهیودارم کە دادگای لاهای هەڵکەوتووی شاری ناوەندی دادوەری جیهانە، نەترسانەو بوێرانە و دوور لە هەر هەڕەشەو چاوسوورکردنەوەیەکی پیاوکوژانی ئێرانی بریاری عادڵانەی خۆی بدات و بکوژان و ڕێژیمەکەی بە جیهان ئاشکرابکات.\nهەر وەک دادوەری بە توانای بەرلین کە چۆن کردەوەی شەهیدکردنی دوکتۆر شەرەفکەندی بۆ جیهان ئاشکرا کرد، کە لە سەرەوەی هەمووشیان عەلی فەلاحیان وەزیری ئەو کاتی دەزگای ئیلاعاتی ئێران بە تۆمەتباری سەرەکی بە جیهان ناساند، و هەروەها ئەنجامدەرانی کردوەکەش لە بەرلین بە چەندین ساڵ حوکمدران. دوای ئاشکراکردنی ئەو جینایەتەش دەیان وڵاتی ئوروپی وجیهانی باڵۆێزی خۆیان لە ئێران کشاندەوە، هەرچەند دواتر لە بەرژەوەندی ئابوری دووبارە گەڕانەوە تاران.\nخەمبارانی عەرەبی ئەحوازی: سەرەخۆشی خۆم و گشت هەڤاڵانم لە پارتی سەربەستیی کوردستان، ئاراستەی بنەماڵەی شەهید ئەحمەد و گشت ئەندامان و لاینگرانی (حركة النضال لتحرير الاحواز ) . وە هەروەها گشت ئەحوازییانی ڕزگاریخواز لە ناو خۆ و دەرەوەی وڵات دەکەم.\nئەمجۆرە کردەوە خەمبارییانە کە دوژمنە هابەشەکانمان واتە حکومەتە یەک لە دوای یەکەکانی فارسی ڕەگەز پەرەستی ئێران، زیاتر ئەو پەیامەمان ئاراستە دەکات، کە پێویستە حیزب و لایەنە سیاسیەکانی نەتەوەکانی خاکداگیرکراو لە لایەن ئەم دۆژمنە مرۆڤ و ئازادیکوژانە زیاتر پیداگری لە سەر پێوەندی و هاوکاریدا بین. بە تایبەت زۆر گرنگە کە هەر لە ئیستاوە کار لە سەر دروستکردنی بناغەیەکی دۆستایەتیدا بین بۆ دوا رۆژی هەردوو نەتەوەی کوردستان و عەرەبی ئەحواز لە ناوچەکەدا وەک ٢ وڵاتی دراوسێی باش. پێویستە بە هۆشیارانەوە هەموو جۆرە پلان و کردوەیەکی داگیرکەران بۆ دروستکردنی ناکۆکی هەردوو نەتەوە پووچەڵکەینەوە.\nدوژمنانمان وادەزانن بە شەهیدکردنی سەرکردەکانمان ئیتر کۆتایی بە ڕێشەی خەباتی ڕزگاریخوازی و سەربەخۆییخوازیمان دێنن. بەڵام خەیاڵیان خاوە، هەر لە شەهیدکردنی شیخ خەزعەلی سەرۆکی ئەحوازی و پێشەوا قازی موحەممەدی سەرۆککۆماری کوردستانەوە بگرە تا ئیستاش، خەبات لە کوردستان و ئەحواز بەردەوامە. پێشەوا قازی موحەممەد لە کاتی دادگاریی کردنەکەیدا و بریاری لە سێدارەدانەکەیدا، بە نادادوەرانی ئەو کاتی تارانی وت، ئێوە ئیستا قازی موحەممەدێک لە سێدارە دەدەن، بەڵام لە پاش من دەیانهەزار قازی موحەممەدی دیکە دیت. هەربۆیە لە پاش پێشەوا و شێخ خەزعەل دەیان و هەزاران شەهیدی دیکە لە کوردساتان ئەحواز هەبووە، کە تێاندا سەرکردەی سەرکیش هەبوون. بەبڵام خەبات نەوەستاوەو تا لوتکەی سەرکەوتنیش بەردەوامە. بەو هیوایە هاوریێ و هاوخەباتانی شەهید ئەحمەد وەک باشترین وەفا درێژەی دەرێ ڕێگاکەی بن.\nجاریکی دیکە هاوخەمیتان پێڕادەگەیەنین.\n١٠ / ١١ / ٢٠١٧\nڕێکه‌و 2017-11-10 13:27:05


ئامراز و هەنگاوی گونجاو بۆ ئاشکراکردنی گەندەڵی و بەدواداچوونی سامانی دزراو – Dengekan\nbyDenegkan\tFebruary 14, 2018\tGeneral, Opinion, Slider\nوەرگێڕان و داڕشتنەوەی*: شوان رەشید\nلە میانی کۆنفرانسە جیهانیەکەی ساڵی ٢٠١٧ ی تایبەت بە رۆژنامەوانی کنەگەری (الصحافة الاستقصائية)، چەند رۆژنامەوانێک لە پاڵ هەندێک ئامۆژگاریدا، ئەزموونی کاری خۆیان سەبارەت بە چۆنیەتی بەدواداچوون و شوێنپێهەڵگرتنی سامانی دزراو خستۆتەڕوو. ئەوانیش بریتی بوون لە رۆژنامەوان (کۆوامی دۆمیگنی – Koami M Elom Domegni) لە (ئەلتەرناتیڤ L’Alternative) لە کۆماری تۆگۆ، (میراندا پاتروسیک – Miranda Patrucic) نوسیار (محرر) و پەیامنێری کنەکار (الاستقصائي) لە پرۆژەی ریپۆرتکردنی گەندەڵی و تاوانی رێکخراو(OCCRP) ، (تۆم بورخیس Tom Burgis) پەیامنێری لێپێچینکار (مراسل التحقيقات) لە رۆژنامەی فاینەنشیال تایمز، (جێیمس مینتز James Mintz) دامەزرێنەر و سەرۆکی جێبەجێکاری گرووپی مینتز .\n“وڵاتەکەی ئێمە وڵاتێکی بچکۆلانەیە، لەگەڵ ئەوەش بردنەدەرەوەی پارەی ناشەڕعی یەخەی گرتوە. وەهای گوت (دۆمیگنی) لە رۆژنامەی ئەلتەرناتیڤ سەبارەت بە وڵاتەکەی خۆی (تۆگۆ). ئێمە لە سامانی کانزایی دەوڵەمەندین، لەگەڵ ئەوەش بەدەست نەفرەتی سەرچاوەکانەوە دەناڵێنین. ئەگەر بچیتە ناوچەکانی کانزاکاری، لەوێ گۆمەڵگای زۆر هەژار دەبینیت”.\nئەو دەڵێت: پرسیارە گرنگترەکە بۆ ئێمە ئەوەیە، ئایا ئەم پارانە بۆ کوێ چوون؟”\n“ئێمە چەند شێوەیەکی ئەو رێگایانەمان دۆزیوەتەوە کە دەکرێ بۆ هەموو وڵاتانی جیهان راست بن کە بەرپرسە گەندەڵەکان بەکاریان دەهێنن بۆ شاردنەوەی پارە پیسەکانیان” وەهای گوت (جێیمس مینتز James Mintz) کە کۆمپانیاکەی هەڵساوە بە بەرهەمهێنانی یاریەک بە ناوی یاری گەندەڵچیەکان (Kleptocrats) ؛ کە یاریزانەکان بریتین لە سیاسیە گەندەڵەکان کە ژێربەژێر پارەکانیان دەستکەوتوە، هەوڵدەدەن بە هۆیەوە چێژ لە ژیانێکی زێدەخۆشگوزەران وەربگرن. ئایا ئەوانەی بەدواداچوونیان کردوە (کە لەوەیە رۆژنامەوانانی لێپێچینکار بن یان داواکارانی گشتی یان پۆلیس بن) چۆن سەرکەوتوو بوون لە شوێنپێهەڵگرتنی ئەو پارانە؟\n•\tتۆمارە گشتیەکانی دەرەوەی وڵات وەک سەرچاوە بەکاربهێنە بەڵام ئەمە بە مانای کەمکردنەوە نیە لە بەهای سەرچاوە ناوەخۆییەکان.\n“لە هەندێک دەوڵەت، بە تایبەتی دەوڵەتانی ئاسیای ناوەڕاست کە چەند ریپۆرتێکم تێدا ئەنجام داون، تۆمارە گشتیەکان بەردەست نین” میراندا پاتروسیک لە (OCCRP) وەهای بە رۆژنامەوانان ووت؛ لەو شوێنانە بیریش لەوە مەکەوە بگەیتە بەرپرسەکان تا وەڵامی پرسیارەکانت بدەنەوە”. هەروەها وتی “ئەگەر ئەستەم بوو لە ناوەوەی وڵات دەستمان بە سەرچاوەکانی زانیاری بگات، ئەوە هەمیشە دەتوانین لە دەوڵەتانی دیکە ئەو زانیاریانە پشتڕاست بکەینەوە”. لەگەڵ ئەوەش جەخت دەکاتەوە سەر بایەخی بەکارهێنانی سەرچاوە ناوەخۆییە نیشتیمانیە بەردەستەکان و زانیاریە ژێدەریەکان.\n“پارەکان هەمیشە لە دەرەوەی وڵات خەرج دەکرێن، لە کۆشک وتەلارەکان لە ئیسپانیا، فەرەنسا، مەیامی، گەشتی بازاڕیکردنی گرانبەها” پاتروسیک وای وت. هەرهێندە کە ئەوان پارەکانیان لە دەرەوەی وڵات خەرج بکەن، دەتوانین چەندین تەن لەو تۆمارانە بەدەست بخەین کە پەیوەندیدارن بەو بابەتانەوە: داوا و تۆمارەکانی دادگا، تۆمارەکانی موڵکداری، تۆماری هاوسەرگیری و جیابونەوەکان.\nوتیشی: “سوودمان لەو سەرچاوە زەبەلاحە وەرگرتوە کە لەمەوبەر بەکار نەهێنراوە، ئەویش ئەرشیفی ئەلیکترۆنی سستمی یاسایی ئەمریکیە (PACER) ، ئەم ئەرشیفە بڕێکی زۆر پارەی بۆ خەرج کراوە، هەرچەندە بۆ هەموو کەیسەکان ناشێت، بەڵام ئەگەر بە شانشینی یەکگرتوو (بەریتانیا) بەراوردی بکەین، وەک دزەکردنی زەبەلاحی ئەو زانیاریانە وایە کە لە فۆڕم وشێوەی شاراوە دان.\n•\tداتابەیسەکان و هەر دزەکردنێکی زانیاریەکان بەکار بهێنە، لەگەڵ ئەوەش بەردەوام هەوڵی دەستخستنی بەڵگەنامە ئۆرجیناڵەکان بدە.\nدۆمیگنی دەڵێت: “پەیامنێرەکان هەموو چەشنە داتابەیسێک و زانیاریەکی دزەپێکراو کە دەستیان پێیڕادەگات بەکاردەهێنن: لەوانە، بەڵگەنامەکانی پەنەما ، داتا دزەپێکراوەکانی سویس لیکس ، پەڕەکانی بەهەشت (بەڵگەنامەکانی پارادایز) ، بەڵگەنامەکانی بەهماس”. مینتزیش دەڵێت: ” ئێمە داتابەیسی(Investigative Dashboard Search) و داتابەیسەکانی تریش بەکاردەهێنین. بەڵام پێ لەسەر ئەوە دادەگرین کە کۆپی چاپکراوی زانیاریەکانمان لە دادگاکانەوە دەستبکەوێت، زۆربەی کاتیش ئەو زانیاریانەی لە کۆپی دادگادا هەیە لە کۆپی داتابەیسەکاندا نیە، کە رەنگە ئەو زانیاریانە هەندێکجار زۆریش بەکەڵک بن”.\n•\tسۆشیال میدیا و سەرچاوە مرۆییەکان بەکار بێنە بۆ بەدواداچوونی شێوەی ژیانی بابەتەکەت**.\nمینتز دەڵێت: “دیزاینەرەکانی ناوکۆ (ناوەوەی باڵەخانەکان)، پێویستیان بەوە دەبێت راستەوخۆ کڕیارەکانیان ببینن، هەروەها خاوەن ئەو موڵکانەش دەناسن کە لە خزمەتگوزاریەکان و دیزاینەکانیان سوود وەردەگرن. ئەوان ئامادەن بە ناز و فیزەوە لە نێو ماڵەکان کە خۆیان دیزیانیان کردوە، وێنە بگرن و لە سەر ئینتەرنێت لە پەیجەکانیاندا بڵاوی بکەنەوە***”.\nهەروەها پاترۆسیک دەڵێت: “ئێمە لەگەڵ ئەندازیارانی بیناسازی قسەمان کردوە. کۆمپانیاکان (ئەندازیاری) هەموو جۆرە وێنەیەک بڵاو دەکەنەوە، هەروەها چیان لە خانوەکان کردوە و تێچوەکەی چەند بووە بڵاوی دەکەنەوە.\nهەروەها دەڵێت: ئێمە هەڵدەستین بە وەرگرتنی وێنەکان لە سۆشیال میدیا، لە وێنەکاندا رەنگە چەند بابەتێک وەربگرین، لەوانە پێڵاوەکان، جزدانەکانیان، خشڵەکانیان، دواتر لە گوگل بە دوای ئەو کاڵا و کەلوپەلانەدا دەگەڕێین کە مەبەستمانە تا زانیاری تەواو لەسەر کاڵا و کەلوپەلەکان و نرخەکانیان وەربگرین” هەروەها دەڵێت: “ئێمە پێشتر دەمانزانی کە موچەی سەرۆکی پێشووی مۆنتینیگرۆ (چیای رەش) بەشی کڕینی ئەو کاتژمێرەی نەدەکرد کە لە دەستی بوو”****.\n•\tهاوکاری لەگەڵ رۆژنامەوانان لە دەرەوەی دەوڵەتەکەت بۆ بەدواداچوونی ئەسێست (موڵک وماڵ).\n“هاوکاری بان_ سنوور (سنور بڕ) کۆمەکی زۆری بە کاری ئێمە کردوە” وەهای ووت دۆمیگنی. کارمان کردوە لەگەڵ سەنتەری کنەکاری (ANCIR) ، سینۆزۆ (CENOZO )، یەکێتی نێودەوڵەتی رۆژنامەوانانی کنەکار (الصحفييون الاستقصائيون) ، ئەفریقیا بەبێ سانسۆر. ئەگەر بێتو سەیری بەڵگەنامەیەک بکەین کە رەگەزێکی بێگانەی تێدا بێت، رەنگە هیچی لێ تێنەگەین یان پێویستیمان بە زانیاری زێدەتر هەبێت، لێرەوە داوای کۆمەک لە پاتنەرەکانمان دەکەین، ئەوانیش بەردەوامن لە پشتیوانی کردنمان.\nPrevious مێتاتێكستی وتاره‌دراما … سه‌لام ناوخۆش\nNext عوسمانی حاجی مارف له‌باره‌ی (مه‌له‌فی چه‌پ له ئه‌مڕۆی كوردستادا(


ئۆکراینییەکان و کوردەکانی سووریا، دوو هاوپەیمانی فێڵ لێکراوی ئەمریکا - Mehr News Agency\nAP ١٤٠٠ ڕەشەمە ١٣ ١٤:٥٣\nNews Code 41221\nکێ متمانە بە ئەمریکا دەکات؛\nئۆکراینییەکان و کوردەکانی سووریا، دوو هاوپەیمانی فێڵ لێکراوی ئەمریکا\nئەمریکا کە لە ساڵی 2019 پشتی کوردەکانی سووریا هەمبەر هێرشی تورکیا بەردا، ئێستاش هاوکات لەگەڵ هیرشی ڕووسیا بۆ سەر ئۆکرانیا، بەس ئامادە بووە کە زلنسکی لە ئۆکرانیا بباتە دەرەوە.\nبە ڕاپۆرتی ئاژانسی هەواڵی مێهر، بە دەسپێکی شەڕ لە ئۆکرانیا لە ئەم هەفتەیەدا، هەندێک مێدیاکان هاوشێوەییگەلێکیان لە نێوان دۆخی ئۆکرانیا و کوردەکانی سووریایان دۆزیوەتەوە کە هەر دووکیان هاوپەیمانی ئەمریکان. ئەمریکا بۆ هەر دوو ناوچەکە لەگەڵ ناوچەی ئارام دژایەتی کردووە.\nلەلایەکی دیکەشەوە ئەمریکا هەر ئەو جۆرە کە هێزەکانی خۆیی لە ناوچەی ژێر کۆنترۆڵی کوردەکان کشانەوە، لە ئۆکرانیاش هەر ئەو کارەی دووپات کردەوە. تەنیا یارمەتییەک کە ئەمریکا ئامادە بوو بە خەڵکی ئۆکرانیا بکات ئوە بوو کە پێشنیاری دا کە سەرۆک کۆمارەکەیان واتا ڤیلادمیر زلنسکی لە ئەو وڵاتە بباتە دەرەوە.\nهەمووی ئەو ڕاپۆرتانە کە کە لە ئەو بارەوە بڵاو بوونەتەوە و لەسەر هاوشێوەیی کوردەکان سووریا و ئۆکرانیا باسیان کردووە لە کۆتاییدا ئاماژە دەکەنە سەر یەک شت ئەوەش ئەوەیە کە هاوپەیمانیی ئەمریکا لەگەڵ کوردەکانی سووریا و ئۆکرانیا سەلماندی کە واشنتۆن هاوپەیمانێکی جێ بڕوا نییە.